Hocu.ba Prijavite se za Democracy Reloading Toolkit vebinar 2021 – Hocu.ba\nPrijavite se za Democracy Reloading Toolkit vebinar 2021\nBIJ (Bureau International Jeunesse) udruženje organizuje vebinar od 27. aprila do 17. juna, čij je cilj uključivanje mladih u donošenje odluka i poboljšanje lokalne demokratije.\nDemocracy Reloading je partnerstvo Erasmus + omladinskih nacionalnih agencija od 2015. godine koje je uspostavljeno kao strateški poziv lokalnim i regionalnim javnim vlastima da se pozabave potrebama i interesima mladih, da angažuju mlade kao aktere rešenja njihovih problema, da povećaju nivo svog vlasništva i odgovornosti za sopstvenu zajednicu i tako poboljšaju lokalno učešće i razviju kvalitet lokalne demokratije.\nVebinari su dizajnirani za opštinske službenike i omladinske radnike koji rade u bliskoj saradnji sa opštinama koji žele da poboljšaju svoje omladinske politike, strukture i projekte koji uključuju mlade u donošenje opštinskih odluka. Oni imaju za cilj da podrže razvoj njihovih sposobnosti korišćenjem online alata.\nSvaki vebinar imaće sledeći program:\nUvod u Democracy reloading partnerstvo\nPredstavljanje online priručnika\nKako razviti (individualne i kolektivne) sposobnosti uz pomoć Alata\nDalje mogućnosti za učenje\nSledeći vebinari biće organizovani između marta i juna 2021:\n27. aprila, od 15:30 do 17:00 po srednje evropskom vremenu\n25. maja, od 15:30 do 17:00 po srednje evropskom vremenu\n17. juna, od 15:30 do 17:00 po srednje evropskom vremenu\nMogu se prijaviti omladinski radnici, treneri, kreatori omladinske politike, istraživači mladih i svi ostali koji su zainteresovani.\nKako biste se prijavili potrebno je da popunite aplikacioni formular i izaberete datum koji vam najviše odgovara.\nDetaljnije na: https://democracy-reloading.eu/\nAutor Hocu.ba praksa demokratija mladi odluka poboljšanje prilika\n« Careers of the future – sajam najboljih univerziteta


Ministar inostranih poslova Pacolli: Kosovo je primer u regionu i šire za međuversku toleranciju i zajednički život\nVašington, 26. jula, 2018- Kosovo jeste i ostaje primer u regionu a i šire po pitanju međuverske tolerancije i zajedničkog života. Mi ćemo promovisati ovu vrednost i nasleđe Kosova i sretni smo da to podelimo širom sveta. Ovako je rekao prvi zamenik premijera i ministar inostranih poslova, g. Behgjet Pacolli, prilikom njegovog obraćanja na prvoj ministarskoj konferenciji o verskim slobodama u svetu, koja se održava u Vašingtonu, a domaćin je američki državni sekretar, Mike Pompeo.\n"Kosovo je zemlja koja se rukovodi principima i vrednostima demokratije, ljudskih prava i slobode. Verska sloboda je princip koji nam je važan zbog naše istorije, našeg nasleđa i naše budućnosti", rekao je šef diplomacije Kosova.\n"Muslimani, hrišćani, pravoslavci, protestanti, Jevreji i mnoge druge zajednice žive zajedno u harmoniji i zajedničkom životu. Međuverska harmonija je princip za kojim smo se brinuli vekovima i nismo dopustili političkim ideologijama i političkim sistemima da ga ruše", dodao je ministar inostranih poslova Pacolli.\nU nastavku svog govora, on je govorio i o modernom ustavu Kosova u pogledu odvajanja državnih i verskih pitanja; promocije ljudskih, političkih, socijalnih i kulturnih prava i sloboda u skladu sa instrumentima Ujedinjenih nacija i Saveta Evrope; proces usvajanja savremenog zakona o verskim pravima i slobodama; ideju o osnivanju Kancelarije za verske zajednice u okviru Kancelarije Premijera i međuversku inicijativu na Kosovu, sa ciljem stvaranja mogućnosti za zajednice, da međusobno deluju.\n"Kosovo ima jedinstvenu tradiciju tolerancije i zajednički međuverski život a ova tradicija- izražava se u našem kulturnom nasleđu, objektima, arhitektonskim vrednostima širom Kosova; a to je najbolji dokaz da smo zajedno živeli vekovima", rekao je ministar inostranih poslova Pacolli, izražavajući spremnost da budu domaćin sledeće slične međuverske konferencije u našem regionu.\nMinistarska konferencija u Vašingtonu, okupila je visoke predstavnike iz raznih zemalja, uključujući inostrane ministre, predstavnike međunarodnih organizacija, verske lidere, predstavnike civilnog društva kako bi razgovarali o izazovima, identifikuju konkretne načine za borbu protiv verskog progona i diskriminacije i da se obezbeđuje veće poštovanje verskih sloboda za sve.\nMinistarsku konferenciju su otvorili američki potpredsednik, Mike Pence i američki državni sekretar Mike Pompeo.


parking Arhive – ZoomUe\nby Marija Vranic · Published 4 januara, 2020\nServisne informacije za božićne praznike\nUŽICE – Javni gradski i prigradski prevoz u utorak, 7. januara odvijaće se po nedeljnom redu vožnje. Dežurna apoteka je apoteka Zdravlje, kod Doma zdravlja. Tokom praznika radiće i apoteka Centar 6. i 7....\nby Vesna Đurović · Published 30 decembra, 2019\nUŽICE- Na parkiralištima sa SMS sistemom naplate, kao i na parkingu na mestu srušene pošte, neće se vršiti naplata parkiranja 1. i 2. januara. Naplata u Javnoj garaži vršiće se neprekidno za sve dane...\nby Vesna Đurović · Published 27 decembra, 2019\nUŽICE-U krugu Opše bolnice Užice urađen je parking sa novih 80 mesta na prostoru od 1800 metara kvadratnih.Radove,u vrednosti od 4 miliona dinara su izvodili Transkop Čajetina i užička Niskogradnja. Gradonačelnik Užica Tihomir Petković...\nby Snjezana Ostojic · Published 21 novembra, 2019\nRadovi na parkingu Bolnice\nUŽICE – Sutra počinju radovi na sanaciji parkinga u krugu Opšte bolnice u Užicu i trebalo bi da budu završeni do nedelje 24. novembra, saopšteno je iz Zdravstvenog centra Užice. Iz ove ustanove mole...\nby Marija Vranic · Published 16 aprila, 2018\nGradi se novi parking u Priboju\nPRIBOJ – U novom delu Priboja, u ulici Vuka Karadžića, počela je izgradnja parkinga sa 44 mesta, navodi se na sajtu opštine.\nby Vesna Đurović · Published 12 aprila, 2018\nNove cene za parkiranje i naplatu kazni\nUŽICE-Na sednici Gradskog veća usvojene su izmene cenovnika JKP “Bioktoš” i to u delu parkiranja u Javnoj garaži za fizička lica gde je izvršeno umanjenje postojeće cene za 30 odsto Tako sada mesec dana...


Vreme 1055 - Privatizacija: Jedna ponuda za kupovinu Telekoma\nJedna ponuda za kupovinu Telekoma\nNa tenderu za prodaju 51 odsto akcija Telekoma Srbija ponudu je dostavila samo jedna kompanija – Telekom Austrija. Formalni status ponuđača prethodno je, uz ovu, dobilo još pet kompanija: Dojče telekom, Turksel, Amerika mobil, Veder investments i Frans telekom, a radna grupa zadužena za sprovođenje tendera očekivala je najmanje četiri ponude.\nŠtaviše, mediji su mesecima spekulisali da je Telekom unapred prodat poznatom kupcu – Dojče telekomu. Na takva nagađanja zgodno se nadovezala tvrdnja austrijske štampe da je Telekom Austrija dostavio ponudu samo da bi sprečio direktne pregovore Vlade Srbije i Dojče telekoma o prodaji, koji bi bili mogući u slučaju da se niko nije javio na tender.\nNo, i ta teorija ima mnogo mana, naročito zato što nije sasvim nemoguće da ponuda Austrijanaca – čija je validnost upitna – na kraju bude prihvaćena. Naime, mada je na tenderu ponuđeno 51 odsto akcija (31 odsto u vlasništvu Vlade Srbije, a 20 odsto grčkog OTE) po minimalnoj ceni od 1,4 milijarde evra, Austrijanci su za akcije ponudili 950 miliona, a ostatak do tražene 1,4 milijarde kao investiciju u razvoj kompanije.\nPremijer Srbije Mirko Cvetković rekao je dosta neodređeno da Vlada Srbije Telekom neće prodati za manje od 1,4 milijarde evra, kolika je minimalna utvrđena cena za 51 odsto kapitala te kompanije. Cvetković je dodao da će odluku doneti radna grupa zadužena za prodaju Telekoma, i napomenuo da odustajanje od prodaje neće ni na koji način ugroziti likvidnost budžeta.\nOvakvu izjavu moguće je tumačiti na razne načine, a jedva malo precizniji bio je Vuk Đoković, predsednik radne grupe za prodaju Telekoma. Mada je Đoković davao dosta kontradiktorne izjave medijima od kada je ponuda Telekoma Austrija otvorena, najkonkretnija je bila ona u kojoj je rekao da formalno ponuda Austrijanaca ne može da se proglasi neispravnom. "Ne znači da mi ne možemo da uputimo Telekomu Austrija poziv da poboljša svoju ponudu. Znači, ne bih se složio sa tim da je ponuda neispravna. Ponudu ćemo razmotriti i jednostavno ćemo odlučiti kako dalje vezano za tu ponudu da postupamo", rekao je Đoković.\nOdluka o tome kako dalje biće doneta najkasnije u ponedeljak, kada ističe zakonski rok predviđen za to.\nNo, nameće se pitanje: ako je ponuda formalno ispravna, zašto je onda Vlada Srbije ne prihvati? Ponuda Telekoma Austrija je legitimna – oni nude koliko su spremni da daju, i čak i ako uđu u pregovore sa Vladom Srbije, sasvim sigurno bi mogli da uštede nešto na kupovini Telekoma.\nS druge strane, rezultat tendera sugeriše da bi Vlada Srbije imala koristi da se strpi sa prodajom još neko vreme. Pojavljivanje samo jednog ponuđača dalo je dodatni argument i brojnim, sve glasnijim protivnicima prodaje Telekoma, koji kažu da se na ovakav način ne sme prodati srpska "zlatna koka". Neki idu toliko daleko da ponudu Telekoma Austrija nazivaju bezobraznom, napominjući da Telekom Srbija nije "mocart kugla".\nProdaja i veze\nDr Aleksandra Smiljanić\nKo smešta Galenici\nĐokovićevo rušenje rekorda


Zamena delova trapa - Lav Auto\nZašto zameniti neispravne delove trapa\nDelovi trapa tokom normalnog rada trpe velika opterećenja jer na sebe preuzimaju deo sile koja se prenosi sa točkova na karoseriju. Gumeni delovi trapa tom prilikom se habaju a neretko i oštećuju i kao takvi mogu ugroziti bezbednost vožnje. Osim toga, nije retko da se i metalni delovi, usled oštrijih uslova vožnje i lošeg stanja puteva, iskrive i tako poremete geometriju vozila što dovodi do nebezbedne vožnje ili nepravilnog trošenja guma.\nKoliko često je potrebno zameniti delove trapa\nIstrošenost i stanje delova trapa u velikoj meri zavisi od uslova i načina vožnje. Delovi trapa se menjaju po potrebi u zavisnosti od stanja u kome se nalaze. Veoma je važno redovno kontrolisati stanje i ispravnost delova trapa.\nPrekontrolišite stanje trapa:\nSvakih 15-20.000 km,\nJednom godišnje u slučaju da prelazite manje kilometraže,\nPre polaska na duži put,\nPosle prelaska preko udarne rupe ili ivičnjaka,\nKada primetite da automobil vuče u stranu,\nKada primetite neravnomerno trošenje guma,\nPre centriranja trapa.


FAJNENŠEL TAJMS: Evropska unija ne sme da odustane od Balkana | Ekspres.net\nEvropska unija ne bi trebalo da odustane od Balkana, a neispunjena obećanja o članstvu bi mogla da oslabe umerene i reformske struje u regionu, ocenio je britanski list Fajnenšel tajms.\nEU bi mogla da učini jednu istorijsku grešku na Balkanu, jer lideri Unije na samitu u julu treba da odluče o pristupnim pregovorima sa Albanijom i Severnom Makedonijom. Odluka treba da bude jednoglasna, ali neke zemlje poput Francuske i Holandije oklevaju sa narednom fazom proširenja Unije, naveo je britanski list.\nPovezane vesti - Šta nakon samita u Berlinu možemo očekivati i da li će dijalog Beograda i Prištine pokrenuti sa mrtve tačke čitajte ovde.\nbalkan Francuska evropska unija velika albanija evrointegracije Samit u Berlinu


Beta 22. jula 2021. 17:55\nVlada Crne Gore je danas, kako je i bilo najavljeno, ograničila maloprodajnu cijenu pšeničnog, belog hljeba da bi sprečila dalje poskupljenje i „u određenoj meri smanjila opterećenje standarda građana“.\nCena hleba od 500 grama do 600 grama ograničena je na 50 centi po komadu, a od 300 do 400 grama na 40 centi po komadu, saopšteno je posle sednice Vlade.\nVlada je odredila te cene, kako je saopštila, da ne bi „smanjila motivaciju preduzetnika za dalji razvoj i obavljanje delatnosti kako trgovaca, tako i proizvođača“.\nU crnogorskim radnjama u poslednjih godinu dana su porasle cene hleba, brašna, ulja, šećera, mesa, jaja, mleka. Analitičari smatraju da je to posledica rasta tražnje u svetu i smanjenja proizvodnje suncokreta, žitarica i soje zbog uticaja pandemije korona virusa.\nKon: Prati se porast aktivnosti virusa, dominira britanski soj\nMuskarac preminuo nakon privođenja u protestima u Berlinu


Tridesetosmogodišnjem Davoru potrebna pomoć da pobijedi opaki tumor – Fokus.ba\nUkupni troškovi tri ciklusa hemoterapija iznose 11.385 eura, navode iz humanitarne organizacije Pomozi.ba\nTridesetosmogodišnji Davor Ilinčić iz Sarajeva, suprug i otac trogodišnjeg sina obolio je od rijetkog oblika tumora, a za liječenje mu je potrebna pomoć dobrih ljudi, javlja Anadolu Agency (AA).\nKako bi pomogli Davoru da pobijedi ovu opaku bolest, humanitarna organizacija Pomozi.ba otvorila je humanitarni telefon 17006 (dostupan svim telefonskim operaterima u BiH), kojim se mogu donirati 2 KM, a pomoći se može i samom podjelom apela.\nVodeći se prvim ph nalazom onkolozi u Beču su primijenili terapije koje do sada nažalost nisu djelovale, tako da mu je 3. septembra 2020. godine urađena biopsija jetre. Patohistološki nalaz jetre je pokazao da je bolest uznapredovala sa dijagnozom neoendokrini karcinom III stadij.\nOnkolozi su preporučili nastavak liječenja uz tri ciklusa hemoterapija svake tri sedmice. Cilj je da hemoterapije suzbiju karcinom kako bi se mogla uraditi operacija. Za svaku hemoterapiju Davor mora ostati tri dana u bolnici, a dan u bolnici košta 1.265 eura. Ukupni troškovi tri ciklusa hemoterapija iznose 11.385 eura, navode iz Pomozi.ba.\nPored online donacija na web platformi www.pomoziba.org poziva na broj 17006, moguće su uplate i na račune Udruženja Pomozi.ba sa obaveznom naznakom svrhe: ”Davor Ilinčić“.


Imaju kartone u više domova zdravlja\nVesti :: Imaju kartone u više domova zdravlja\nZbog nepostojanja jedinstvenog informacionog sistema u domovima zdravlja i apotekama pojedini pacijenti otvaraju kartone u dva ili čak tri doma zdravlja, pa nakon odlaska kod lekara specijaliste sa istim nalazom podižu lekove na dva ili tri mesta. Zbog ovakvih nesavesnih postupaka gubici su milionski.\nZakon zabranjuje da pacijent ima otvorene kartone i leči se u dva ili tri doma zdravlja. Da bi se sprečila navodna gubljenja kartona, kad pacijent izrazi želju da promeni ustanovu gde se leči, prenosi ga kurir, uz potpis pacijenta i popunjenu izjavu. Ovako se sprečava da pacijent drži zdravstveni karton kod kuće, ali i da dođe do njegovog navodnog gubljenja i potrebe da se opet otvara i to na drugom mestu. Ipak, u praksi i dalje ima primera da pacijent dođe u hitnom stanju i traži da mu se otvori karton.\n- Tada moram da verujem pacijentu da nigde nema otvoren karton i da mu otvorim nov. Ovo je česta zloupotreba. Neki to čine jer su se preselili i bliže im je da umesto, na primer, u DZ „Vračar" idu u DZ „Zvezdara". Drugi hoće da stvaraju zalihe lekova i zaređaju u dva ili tri doma zdravlja i sa istim nalazom lekara specijaliste dobijaju recepte na dva ili tri mesta - kaže za „Blic" dr Nevenka Dimitrijević, specijalista opšte medicine u Domu zdravlja „Voždovac".\nOvu pojavu biće moguće sprečiti od početka sledeće godine do kada će biti gotov proces registracija pacijenata i izbor lekara opšte medicine. Tada će pacijent moći da ima samo jednog izabranog lekara.\nOvakve zloupotrebe sa više kartona i nekontrolisano podizanje lekova registruju se u informacionom sistemu kojim raspolaže Republički zavod za zdravstveno osiguranje, ali tek nakon što recepti iz apoteka stignu do Fonda.\n- Uočavali smo ovakve zloupotrebe, ali će od nove godine svi pacijenti biti u našem softveru sa svojim izabranim lekarima i više neće biti moguće da se neko leči na dva ili pet mesta. Veliki je posao juriti nesavesne pacijente i opominjati ih, tako da će ovo sistemsko rešenje od nove godine ukloniti problem. RZZZO ima sistem, imamo softver, ali fali da se povežu apoteke i domovi zdravlja - kaže direktorka RZZZO Svetlana Vukajlović.\nPodižu „metadon" u više apoteka\nZato što apoteke nisu povezane među sobom pacijenti mogu da podižu iste lekove u nekoliko njih ako dođu do recepta od dva ili tri lekara. Te radnje registruju se tek u RZZZO kad recepti stignu na naplatu. Primećene su česte zloupotrebe „metadona", leka koji se koristi u terapiji heroinskih zavisnika, koji jedna grupa pacijenata podiže u nekoliko apoteka, što se tek vidi prilikom fakturisanja u RZZZO.\n18. Avgust 2009. Vesti 0 4242\nzdravlja vise kartone pacijent lekara vesti domova doma imaju rzzzo pacijenti biti zloupotrebe godine mesta zbog podizu leci karton\nTri reči: vise domova zdravlja, apotekama pojedini pacijenti, pojedini pacijenti otvaraju, pacijenti otvaraju kartone, jedinstvenog informacionog sistema, zbog nepostojanja jedinstvenog, domova zdravlja vesti, zdravlja vesti imaju, vesti imaju kartone, nepostojanja jedinstvenog informacionog\nDve reči: doma zdravlja, domova zdravlja, vise domova, imaju kartone\nJedna reč: zdravlja, vise, kartone, pacijent, lekara, vesti, domova, doma, imaju, rzzzo, pacijenti, biti, zloupotrebe, godine, mesta, zbog, podizu, leci, karton


Uspješno završen Klas Innovation challenge 2019. - Klas dd\nOsam timova sačinjenih od mladih inovatora iz različitih bosanskohercegovačkih gradova učestvovalo je na finalnom takmičenju „Klas Innovation challenge“ koje je organizirala kompanija Klas d.d. Sarajevo u saradnji sa Munja Inkubatorom i najvećom info platformom za mlade u BiH – Hocu.ba. Mladi takmičari su proveli dva uzbudljiva i produktivna dana sa 16 stručnih mentora, finalizirali koncepte s kojima su predstavili svoja rješenja za stvarne poslovne izazove, a takmičenje je okončano svečanim proglašenjem pobjednika i uručivanjem certifikata svim finalistima.\nPrvo mjesto pripalo je timu Deman iz Sarajeva koji čine studentice Adna Ibrahimović, Amila Mulagić i Hasiba Korman, a koje su predstavili koncept zdrave hrane „Hurryme“. Njima je pripala najveća novčana nagrada od 1.500 KM. Drugo mjesto i nagradu od 1.000 KM osvojila je ekipa Lokum iz Mostara, a prvi put na Innovation challengeu dodijeljena su dva treća mjesta, s nagradama od po 500 KM, koje su pripale ekipama Trio Gušt iz Mostara i Agroekonomisti iz Banje Luke.\n„U Klasu smo ugostili 23 studenta iz Bosne i Hercegovine, iz Mostara, Banje Luke, Istočnog Sarajeva i Sarajeva. Ovi studenti su imali nesebičnu podršku stručnih mentora iz Klas kompanije koji su ih usmjeravali u njihovoj namjeri da svoju ideju predstave na što bolji način. Obilaskom Klasovog pogona, imali su priliku da se upoznaju i s procesom proizvodnje određenih proizvoda, a to im je pomoglo da dobiju praktično iskustvo za kvalitetniju prezentaciju ideje. Svojim hrabrim i proaktivnim nastupom prema Klasu, ovi takmičari su već predodređeni za uspjeh, gdje god i šta god budu radili u životu“ – istaknuo je Boris Brković, generalni direktor Klas d.d. Sarajevo.\nU sastavu stručnog žirija bili su Neven Hadžisulejmanović (član Uprave za operativno poslovanje AS Holdinga), Ethem Numić (direktor Direkcije za marketing i razvoj AS Holdinga), Boris Brković (generalni direktor Klas d.d.), Zlatko Ramić (izvršni direktor za operativno poslovanje kompanije Klas d.d.), Mirza Kasum (izvršni direktor za računovodstvo, finansije, kontroling i IT kompanije Klas d.d.), Senaida Tabić (direktorica prodaje i marketinga kompanije Klas d.d.) i Muhamed Abazović (direktor proizvodnje kompanije Klas d.d.).\n„U Bosni i Hercegovini imamo talentirane, proaktivne mlade ljude, kojima je za početak potrebno omogućiti prostor gdje bi podijelili svoje ideje i razmišljanje, što je Klas Innovation Challenge još jednom potvrdio. Zadovoljstvo je imati priliku upoznati sve te kreativne potencijale, možda i buduće kolege, koji razvojem pravih kompetencija mogu postati vrlo značajni učesnici u svakodnevnom radu naše grupacije. Vjerujemo da uz adekvatno mentorstvo s naše strane, i želju za ličnim razvojem i edukacijom s njihove strane, oni vremenom mogu izrasti u vrlo perspektivne stručnjake.\nSvjesni smo da je imati prave ljude s pravim kompetencijama na prvom mjestu od neprocjenjivog značaja. Upravo zato, pravovremena detekcija talenata i selekcija, iznimno su važan dio menadžmenta ljudskih resursa. Zadovoljstvo i motiviranost naših uposlenika, te ulaganje u njihov razvoj kroz edukaciju i dodatna osposobljavanja, okosnica su naših razvojnih i pripravničkih programa. Mi u AS Holdingu želimo podržati mlade talente u Bosni i Hercegovini i pružiti šansu onima koji žele da se razvijaju, permanentno educiraju i daju svoj doprinos kompaniji“ – kazala je Emira Duratbegović, direktor Direkcije za ljudske resurse/HR AS Holdinga.


Naslovna Hercegovina Trebinje Govedarica: Vlast neće odustati od prodaje akcija HET-a na berzi\n– HET nema novac za završetak radova, smišljena je ideja emisije akcija na Banjalučkoj berzi koja će, nemam sumnju, zadržati državni kapital ali i narušiti postojeću strukturu kapitala. Ako u toj strukturi novog akcijskog kapitala bude Elektroprivreda Federacije BiH, onda je to poraz i poniženje politike ove vlasti, zaključio je Govedarica.\n„Lično smatram da teorija uprave HET-a kako se treba doraditi određena dokumentacija predstavlja pokušaj relativizacije stava predstavnika državnog kapitala i da je riječ o kupovini vremena. Aktuelna vlast još uvijek razmišlja da li smije da krene u onom pravcu kako su prvobitno naumili“, istakao je Vukota Govedarica, član Predsjedništva SDS.\nOn je kazao da je juče zahvaljujući ovlaštenju jednog od akcionara imao priliku da čuje svaku riječ koju je predstavnik državnog kapitala obrazložio svojim pismenim dopisom Skupštini akcionara.\n„Dakle, u obrazloženju o glasanju predstavnika državnog kapitala jasno je rečeno da je Vlada Republike Srpske načelno saglasna sa dokapitalizacijom ali smatra da je potrebno uraditi dodatne analize postojećeg modela finansiranja povećanja osnovnog kapitala društva te da će se o svemu naknadno donijeti odluka“, pojasnio je Govedarica.\nUzdržan stav Zore Vidović po pitanju odluke o povećanju kapitala HET-a, ističe Govedarica, predstavlja neodlučnost Vlade Republike Srpske po pitanju dokapitalizacije ovog hidroenergetskog sistema a vladajući najbolje znaju stvarne razloge odluke predstavnika državnog kapitala.\n„Do sada je u HE Dabar utrošeno 140 miliona КM. Najavljen je kineski kredit od 370 miliona КM i na sve ovo prodaja akcija HET-a od planiranih 126 miliona КM govori o sumi koja je dva puta veća od prvobitne kada je u pitanju cijena izgradnje“, istakao je član Predsjedništva SDS.\nOn je kazao da je HE Dabar trebao biti na mreži po planu još 2017.godine te da nas je koštalo izgubljene proizvodnje oko 200 miliona КM.\n„I sada poslije svega, pošto HET nema novac za završetak radova, smišljena je ideja emisije akcija na Banjalučkoj berzi koja će, nemam sumnju, zadržati državni kapital ali i narušiti postojeću strukturu kapitala. Ako u toj strukturi novog akcijskog kapitala bude Elektroprivreda Federacije BiH, onda je to poraz i poniženje politike ove vlasti“, zaključio je Govedarica.


Preminuo Momčilo Krajišnik | Glas Banja Luke - Nezavisni online magazin\nBANJA LUKA, 15. septembra – Momčilo Krajišnik (75), prvi predsjednik Narodne skupštine Republike Srpske, preminuo je jutros od posljedica virusa korona.\nKrajišnik je rođen 1945. godine u sarajevskom naselju Zabrđe. Završio je studije i magistrirao na Ekonomskom fakultetu u Sarajevu, a u politiku se uključio u višestranačkom sistemu kao finansijski direktor radne organizacije u okviru kompanije “Energoinvest”. Bio je jedan od pionira Srpske demokratske stranke.\nPrethodni članakPretresi na više lokacija u Banjaluci, uhapšene četiri osobe\nNaredni članakBANJALUKA U BOJAMA SRPSKE ZASTAVE Prvo obilježavanje zajedničkog praznika Srpske i Srbije


Tastatura APPLE bežična CR, M9270CR/A - Beograd Srbija\npočetna Tastature, miševi i grafičke table Tastature Apple Wireless Keyboard CR\nTastatura APPLE bežična CR, M9270CR/A\n(bez PDV-a): 4.700 din\n(sa PDV-om): 5.076 din\nBežična tastatura sa YU layout-om, glatka i kompaktna, ima niske tipke koje omogućuju svež osećaj i posebne tipke za brzi pristup Mac-ovim karakteristikama.\nIsto kao i njena sestra sa žicom, Apple bežična tastatura ima nisko-profilni aluminijumski okvir koji zadovoljava bilo kojeg Mac-a. Povezuje se koristeći Bluetooth bežičnu tehnologiju, dajući vam slobodu da radite ili igrate na kompjuteru izbliza ili sa drugog kraja sobe.\nGlatka i kompaktna, ima niske tipke koje omogućuju svež osećaj i posebne tipke za brzi pristup Mac-ovim karakteristikama. Inteligentni menadžment energije čuva bateriju tako što automatski smanjuje potrošnju onda kada ne koristite tastaturu, a povećava čim počnete tipkati.\nKada uparite Apple bežičnu tastaturu sa bežičnim Mighty Mouse-om, dobijate vrhunsku fleksibilnost, stil i slobodu.\nMac kompjuter sa Bluetooth bežičnom tehnologijom\nPostojeća tastatura i miš za početno podešavanje\nTri AA baterije (dobijate ih u paketu)\nBroj tastera\t 87


Fiat 500 Klub Italia "Tura kroz Srbiju" - Dan u Beogradu\nNaslovna » Turizam » Fiat 500 Klub Italia „Tura kroz Srbiju“\nAh Neša 18. avgust 2011. Turizam Postavite komentar\nFiat 500 Klub Italia „Tura kroz Srbiju“ biće organizovana od 20. do 27. avgusta. Vozeći se u oldtajmer „činkvinijima“ (Italijanski nadimak za fiat 500), učesnici će uživati u jedinstvenim kulturnim i prirodnim bogatstvima Srbije, od kojih su mnoga pod zaštitom UNESCO-a. Voziće od Podunavlja, do centralnih planina, od srednjovekovnih tvrđava, do pravoslavnih manastira.\nUčesnici Ture su internacionalci koji će, vozeći iz Trsta u karavanu, stići u Novi Sad 20. avgusta gde će se po prvi put „susresti“ sa Srbijom. Sa te lokacije Tura će krenuti na sedmodnevno putovanje kroz Srbiju, preko Vršca (21. avg.), Lepenskog Vira (22. avg.), Zaječara (23. avg.), Kragujevca (24. avg.), Mokre Gore (25. avg.), Valjeva (26. avg.), pa do Beograda.\nU ponedeljak, 22.avgusta oko podne, Tura će biti u Smederevu na Gradskom trgu gde će biti predstavljen ovaj živopisni karavan. Karavan će se zatim premestiti u Veliki grad Smederevske tvrđave gde će u periodu od 13.10 do 15.00 automobili biti parkirani.\nOva Tura se organizuje kao vid promocije i podrške Srpskoj kulturnoj i prirodnoj baštini – delu velikog Evropskog nasleđa – kao promocija održivog i „laganog“ pristupa turizmu. Turom će se i na vrlo jedinstven način obeležiti 150-ta godišnjica Italije, i prijateljstvo sa tom zemljom čiji je Fiat 500 širom sveta poznat simbol. (DuB)\nTagoviautomobilizam bg špijun bg svaštara turizam\nPrethodni Tuckwood Cineplex – repertoar od 18. do 24. avgusta\nSledeći Dani doniranja do 21. avgusta


Most u Kosovskoj Mitrovici koji razdvaja severni i južni deo ovog grada, Foto: Ricki Green\nČak i u krugovima vlasti u Srbiji, nakon okončanja izbora u severnoj Kosovskoj Mitrovici, preovladava ocena da su u tom podeljnom gradu formirane institucije sa kojima će zvaničnici iz Prištine morati da ostvaruju kontakte. U ovom trenutku to izgleda poprilično neverovatno jer izbore održane u nedelju raspisala je Vlada Srbije, dok ih kosovske institucije ne priznaju.\nIpak, po njihovim rezultatima formirana je realnost u delu grada koji je pod potpunom kontrolom Srba i koji nisu spremni da prizanju skoro ni jednu kosovsku instituciju, što znači ni rezultate lokalnih izbora koji predstoje, a koje je pak raspisala Vlada u Prištini. Komplikovana situacija budi mnoge dileme, stoga i sami akteri nedvosmisleno pitaju zašto su bitni izbori u Kosovskoj Mitrovici u ovom momentu.\nOvim pitanjem svoje izlaganje u centrali G-17 plus otvorila je narodna poslanica u Skupštini Srbije Stojanka Petković iz Zvečana jedne od severno kosovskih opština pod srpskom kontrolom. Ona je jedna od građanki i građana Kosova koji participiraju u srpskoj vlasti pri čemu je njihov institucionalni angažman zasnovan na ignorisanju proglašenja kosovske nezavisnosti.\nIsto važi i za Olivera Ivanovića, lidera Građanske inicijative Srbija demokratija pravda (koja je osvojila oko 450 glasova), a koji je i državni sekretar u srpskom Ministarstvu za Kosovo i Metohiju.\nNjihov politički stav da ne priznaju ove izbore ja mogu da razumem, ali apsolutno je neprihvatljiv jer će oni, hteli ili ne, morati da razgovaraju sa predstavnicima Srba.\nU odgovoru na pitanje zašto su bitni izbori priznati jedino u Srbiji, Ivanović za RSE savetuje strpljivo čekanje konačnog stava Prištine:\n“Mislim da ih oni formalno ne priznaju, a da praktično ne mogu da izbegnu da komuniciraju sa ljudima koji su izabrani. To je dosta bitno za međunarodnu zajednicu i oni to ne mogu ignorisati. Njihov politički stav da ne priznaju ove izbore ja mogu da razumem, ali apsolutno je neprihvatljiv jer će oni, hteli ili ne, morati da razgovaraju sa predstavnicima Srba.”\nPriština može ignorisati procese na severu na način sličan kako Beograd pokušava da ignoriše procese na Kosovu. Međutim, to ne vodi rešavanju ključnih pitanja, podvlači i profesor na Fakultetu političkih nauka Slaviša Orlović, zbog čega ne treba zanemariti da je Priština ipak dobila sagovornike:\n“Poznato je da u tom interegnumu u severnom delu Kosova postoje i funkcionišu institucije Republike Srbije. Tako da će i za međunarodnu zajednicu biti legitimisani predstavnici Srba koji će moći da pregovaraju i da dalje učestvuju u rešavanju praktičnih pitanja za život građana u severnom delu Kosovske Mitrovice.”\nSa kojim očekivanjima novoizabrani predstavnici Srba ulaze u predstojeće procese. Stojnka Petković ustvrdila je da je u nedelju sprečeno da citat “severna Mitrovica padne”:\n“Jer u slučaju da se desi da Srbi i Albanci izađu na kosovske izbore koji su raspisani za jun mesec ili se eventualno naprave neki pripremni timovi koje planira Piter Fejt, u tom slučaju bi zaista došla srpska zajednica u opasnost da Severna Mitrovica padne – ja bih to tako rekla. A ako padne Severna Mitrovica onda je pao čitav sever Kosova i Metohije.”\nBezbednost najvažniji test\nŠto bi značilo integrisanje najveće srpske zone pod prištinsku vlast. Da takva opasnost preti veruju i u Demokratskoj stranci Srbije Vojislava Koštunice, koji sa osvojenih blizu 18 odsto glasova mogu biti zadovoljni. Odbranili su pozicije koje su im do decembra prošle godine i raspuštanja lokalne skupštine omogućili da sa Šešeljevim radikalima upravljaju gradom.\nOno što je važno reći mi imamo jako dobru saradnju sa Kforom, sarađujemo kvalitetno, razmenjujemo informacije i nemamo pokazatelje da može da dođe do eskalacije sukoba ili širih problema.\nSada možda prelaze u opoziciju, ali podvlače da rizici po sever Kosova ostaju, što se u nedelju popodne videlo na mostu koji razdvaja dva grada. Portparol DSS-a Petar Petković nema dilemu šta je bio uzrok uličnih sukoba:\n“DSS najoštrije osuđuje vandalsko ponašanje kosovskih Albanaca u nedelju. Jasno je da je u pitanju planirana akcija i da je možda čak to bio pokušaj da se ponovi neki novi 17. mart, koji bi doveo do novog krvoprolića.”\nZa stanje koje tako vide u DSS-u optužuju EULEX i Vladu Srbije:\n“Misiju EULEX-a zato što poslednjih dana gotovo svakodnevno iz ove misije je govoreno kako su lokalni izbori u Kosovskoj Mitrovici nelegalni, kako ih neće priznati i tako dalje. Odgovornost snosi i naša Vlada zato što je prihvatila i prizanala tu misiju.”\nU vladajućim krugovima na kritike iz u Mitrovici skoro pa vodećeg DSS-a posebno se ne obaziru, baš kao ni povodom izraza zadovoljstva koji stižu iz štaba prvoplasiranih naprednjaka Tomislava Nikolića, odakle je Aleksandar Vučić najavio i veliki skup baš oko Vidovdana, ali nije precizirao gde će miting biti održan. Oliver Ivanović uverava da će upravo izborni epilog uticati i na spuštanje tenzija u nestabilnoj regiji:\n“To podrazumeva i snižavanje političkih tenzija ne samo na severu nego i između severne i južne Mitrovice.”\nSnižavanje tenzija bilo bi uspeh za koje bi obe strane mogle pobrati priznanja, uprkos dramatičnim slikama sa mosta na Ibru, zabeleženih baš u izbornim.\nZvanični Beograd uverava da je reč o incidentu koji nije pokazatelj bezbedosne nestabilnosti, što je podvukao i ministar odbrane Dragan Šutanovac:\n“Ne postoji nikakva mogućnost vojnog ugrožavanja ali postoji mogućnost pojave takozvanih asimetričnih pretnji. Podsećam da je samo pre nekoliko nedelja u jednom delu Kosova i Metohije pronađeno naoružanje koje je bilo sakriveno. To je nešto što nas veoma zabrinjava. Ono što je važno reći mi imamo jako dobru saradnju sa Kforom, sarađujemo kvalitetno, razmenjujemo informacije i nemamo pokazatelje da može da dođe do eskalacije sukoba ili širih problema.”\nBezbednost za sve, prvi je i najvažniji test u regiji opterećenoj netrpeljivostima i rizicima, koji za posledicu pre svega imaju odlaganje rasprava o životnim problemima, odnosno o integraciji od Prištine distanciranih zona.\nNaprednjacima najviše glasova na izborima u Mitrovici\nPolicija sprečila sukob Srba i Albanaca zbog izbora u organizaciji Srbije\nKosovska policija sprečila je u nedelju sukob između Srba i Albanaca na glavnom Ibarskom mostu u Kosovskoj Mitrovici.\nU podne u južnoj Mitrovici kosovski Albanci održali su protest zbog održavanja lokalnih izbora koje je Srbija organizovala u severnom delu Kosovske Mitrovice i u Novom Brdu, a koji se ne priznaju od strane domaćih i međunarodnih institucija na Kosovu.\nTokom protesta kosovskih Albanaca kod glavnog Ibarskog mosta okupilo se i nekoliko stotina kosovskih Srba.\nSituacija je trenutno mirna, ali napeta. Portparol kosovske policije za region Mitrovice Besim Hoti za RSE kaže da policija ima kontrolu nad okupljenim građanima i da osim tenzija nikakvih kontakata i incidenata između Srba i Albanac nije bilo.\nViše o svemu možete pročitati i pogledati OVDE\nKosovska policija spriječila sukob


Za Radio Slobodna Evropa, analizira Sergej Sekulović – CEGAS\nZa Radio Slobodna Evropa, analizira Sergej Sekulović\n“Činjenica je da su prve poruke političkih aktera pomiriteljskog karaktera, da nemaju tu oštricu na koju su nas navikli. Logično je da su opozicione partije sklopile neki pakt o nenapadanju i da između njih ne postoji teška retorika. A ono što su poruke u odnosu na vlast, osim nekih konstrukcija koje su se ustalile i postale dio rječnika, ne vidim tu vrstu negativne enegije ili negativnog naboja”, kaže Sergej Sekulović koji procjenjuje da bi sadašnja mirnija politička retorika mogla dobiti svoj smisao nakon izbora 30. avgusta.\n“Možda politički akteri procjenjuju šta poslije 30. avgusta u kontekstu pozicioniranja i budućih procesa pogotovo vezanih za evropske integracije pa pokušavaju da se predstave kao konstruktivan akter koji je spreman da otvori prostor za neke druge političke procese”, dodaje Sekulić.\n“U momentu kada se fokus kampanje preseli na TV duele, sigurno će retorika biti oštrija jer će partije ipak morati da jasnije definišu svoju poziciju. Moraće da ubijede građane zašto da glasaju upravo za njih, a ne za njihove konkurente, pogotovo ako se radi o srodnim ciljnim grupama birača”, smatra Sekulović.


Migranti napali mađarsku policiju\nU blizini mesta Bačboršod, kod zaštitne ograde na mađarsko-srpskoj granici, policijski službenici sprečili su u subotu uveče grupu migranata da ilegalno uđu u Mađarsku.\nKako prenosi RTS, ilegalci, opremljeni lestvama za preskakanje ograde, gađali su patrolu komadima smrznute zemlje.\nMađarski policajci nisu povređeni, ali je jedno policijsko vozilo oštećeno, kažu u policijskoj kapetaniji županije Bač-Kiškun.\nNakon incidenta, migranti su se razbežali, a mađarska policija će nadležnom tužilaštvu podneti krivičnu prijavu zbog nasilja prema službenim licima.\nTokom proteklog dana, mađarska policija privela je 176 stranaca koji su zatečeni bez validnih dokumenata i isto toliko ljudi sprečila da preskoče ili probiju zaštitnu ogradu na granici.\nNESREĆA U GRČKOJ: Pronađeno telo deteta (3) kod ostrva Naksos\n09. 01. 2022. u 16:10\nMađarska migranti mađarska policija mađarsko - srpska granica


Nova saobraćajnica i manje parking mjesta\nHome / Srebrenica•Bratunac / Dešavanja / Nova saobraćajnica i manje parking mjesta\nRadovi na izgradnji nove saobraćajnice u Srebrenici svakako doprinose boljem izgledu centra i funkcionalnijem sabraćajaju. Takođe, radovi na saobraćajnici smanjuju broj parking mjesta što bi u budućnosti mogao da bude problem.\nLokacije ispred Motela “Alić”, Unicredit banke, gornje ulice više neće biti u službi parkirlišta, čime je smanjeno sigurno 50 parking mjesta u centru Srebrenica.\nNadležni su prije početka radova najavili zatvaranje srednje ulice za šetnju, što bi, ukoliko se desi, bio ozbiljan problem za parking mjesta u centru Srebrenice.\nIz pravca Omladinskog centra, taksi štanda, sa druge strane, ulice gradi se pješačka zona, trotoari a iz “Zvornikputeva” kažu da je ovim potezom proširena ulica sa 5.75 na 6 metara i da samo izgleda uža nego što je bila ranije.\nStanovnici Rudarske ulice još nisu dobili pisani odgovor od Odjeljenja za prostorno uređenje i stambeno-komunalne poslove za peticiju kojom su tražili da se iz pravca parka omogući uključivanje lijevo jer se tu zatvara kružni tok i počinje jednosmjerna ulica zbog čega prave dodatnih 400-500 metara što im stvara dodatne troškove i povećava zagađenost vazduha.\nNačelnik ovog odjeljenja Bojan Jospipovć rekao je da “Zvornikputevi” svoj posao obavljaju prema projektu i da informišu Opštinu o procesu obnove saobraćajnice, a da će za stanovnike Rudarske ulice biti pronađeno najbolje rješenje.


BANJALUKA – Agencija za bankarstvo Republike Srpske dobiće potpuno besplatno izvještajni sistem za koji su planirali izdvojiti 200.000 maraka, a za to se mogu najviše zahvaliti preduzeću “Sirius 2010” koje je žalbom oborilo nezakonit tender za nabavku softvera, saznaje portal CAPITAL.\nNakon što je nepropisno raspisani tender za nabavku softvera propao, Agencija je bila prisiljena otkazati postupak nabavke, da bi se naknadno pokazalo da je tender bio i nepotreban jer će uslugu razvoja izvještajnog sistema dobiti kroz donaciju.\nU pitanju je organizacija FINRA, USAID-ov projekat reforme finansijskog sektora.\n“FINRA se ponudila da sprovede aktivnosti vezane za implementaciju i finansiranje ove usluge i ustupi istu kao donaciju”, navode u Agenciji.\nPodsjećamo, Agencija je početkom septembra ove godine oglasila nabavku u kojoj nije navela vrijednost procijenjene vrijednosti nabavke.\nNa to su ih ponuđači od samog početka upozoravali ali je Agencija uporno odbijala da ispravi dokumentaciju, pravdajući se da na to imaju pravo.\nZatim je preduzeće “Sirius 2010” iz Banjaluke uputilo žalbu Kancelariji za razmatranje žalbi koja je utvrdila kako se radi o kršenju zakona pa joj nije preostalo ništa drugo nego da poništi dokumentaciju.\n“Prikrivanjem procijenjene vrijednosti nabavke ugovorni organ je prekršio osnovne principe propisane zakonom, a prema kojima mora postupati transparentno na način da omogući aktivnu i pravičnu konkurenciju”, navodi se u rješenju kancelarije.\nZanimljivo je da u Agenciji za bankarstvo nisu imali precizno objašnjenje zašto nisu željeli da objave procijenjenu vrijednost.\n“Agencija za javne nabavke je na Portalu javnih nabavki ostavila izbor ugovornom organu da li će uneseni podatak o visini procijenjene vrijednosti javne nabavke biti vidljiv ili ne”, pravdali su se oni.\nMeđutim, Agencija za bankarstvo je na svojoj internet stranici objavila izvod iz plana javnih nabavki u 2019. godini u kojem je navedena procijenjena vrijednost nabavke od 200.000 maraka.\nPodsjećamo, kako je CAPITAL ranije pisao izvještajni sistem treba da upozorava na nepravilnosti u poslovanju banaka.\nTagovi: agencija za bankarstvo republike srpskedonacijaFINRAizborizdvajamoizvještajni sistemSirius 2010usaidvazno\nIT sistem Poreske uprave RS građane će koštati 17,4 miliona KM\nKomentari na članak: Agencija za bankarstvo RS greškom uštedjela 200.000 KM\n15.11.2019 u 17:30\nA sirijus i on izvisio?


Održana humanitarna žurka “Pseći diskać” u Nikšiću – Mladi Nikšića\nNikšićko udruženje za zaštitu životinja organizovalo je dobrotvornu žurku „Pseći diskać“ čiji je prihod namijenjen zbrinjavanju bezdomnih pasa i mačaka. Tokom prve humanitarne žurke, koja je održana u kafiću „Floyd“, prikupljeno je blizu 320 eura, a Nikšićani su donirali i ćebad i hranu.\nUkazali su i na to da ne postoji sistem koji bi sankcionisao vlasnike koji ostavljaju svoje pse na ulicu, kao i da će Udruženje nastaviti sa aktivnosti koje će doprinijeti da Nikšić postane bolje mjesto za suživot ljudi i životinja.\n„Novac će biti iskorišten za sterilizacije ženki pasa sa ulice, vakcinaciju bezdomnih pasa, hranu. Rješavanju ovog problema u Nikšiću se ne pristupa na efikasan način, već je jedino angažovanje lokalnih vlasti periodično hvatanje pasa sa ulice i odvoženje u prenatrpano sklonište za nezbrinute životinje u Bresticama, što ne sprječava pse koji ostanu na ulici da se nekontrolisano razmnožavaju“, saopštili su iz Udruženja.\nABA LIGA: Budućnost gostuje Zadru


Poništena privatizacija Radio Valjeva | Kolubarske\nRadio Valjevo (arhiva) (foto: Đorđe Đoković)\nOdlukom Ministarstva privrede 8. avgusta 2017. godine je raskinut Ugovor o privatizaciji Radio Valjeva. Postupak poništaja privatizacije sproveden je u Agenciji za privredne registre Srbije 22. avgusta 2017. godine.\nNa sajtu Agencije za privredne registre objavljeno je da je "Registrator registra privrednih subjekata pokrenuo postupak registracije po službenoj dužnosti, i u skladu sa tim doneo rešenje kojim se za Informativno preduzeće Radio Valjevo doo Beograd, umesto Doris Aćimović u Registar privrednih subjekata upisuje Registar akcija i udela prenetih posle raskida ugovora zaključenog u postupku privatizacije".\nU obrazloženju se navodu da je "Registrator na osnovu Zakona o postupku registracije u Agenciji za privredne registre, pokrenuo postupak registracije po službenoj dužnosti, s obzirom da je došao do saznanja o dokumentima koji su od značaja za pravni promet, odnosno da je od strane Ministarstva privrede, Registru privrednih subjekata dostavljena odluka o raskidu ugovora o privatizaciji Radio Valjeva, od 8. avgusta 2017. godine".\nPodsećam, Radio Valjevo je početkom oktobra 2015. godine kupila Doris Aćimović iz Beograda, koja je izlicitirala 15 puta višu cenu od početne, tačnije 17.400 evra.\nPočetna cena kapitala iznosila je 1.200 evra, a pobednik na javnom nadmetanju Doris Aćimović iz Beograda se obavezala da plati 17.400 evra, u gotovom radi kupovine sto posto kapitala koji je bio u vlasništvu Grada Valjeva.\nGrad prodao svoju parcelu u Grabovici Pre 9 sati 49 minuta\nI ove godine u aprilu Pre 5 sati 4 minuta


Dodik: Nema puta u NATO, niti će ga biti – Borba\nDodik: Nema puta u NATO, niti će ga biti\nSrpski član Predsedništva Bosne i Hercegovine Milorad Dodik poručio je da odluke o članstvu BiH u NATO nema, niti će je biti, i da o tome „odlučujemo mi u Republici Srpskoj“.\nNa pitanje Srne da prokomentariše izjave Željka Komšića i Bakira Izetbegovića da se ambasador Rusije u BiH Petar Ivancov meša u unutrašnje stvari BiH i „ne poštuje odluke njenih institucija“ kada je reč o tome da li bi BiH trebalo da uđe u NATO, Dodik je odgovorio da odluke o članstvu u NATO nema i nema puta BiH u taj savez, niti će ga biti i da im za to nije kriv ni Ivancov ni Ruska Federacija.\n„Ruska Federacija ima prijateljsku politiku prema BiH, zasnovanu na međunarodnom pravu, ne krijući da ima dobre odnose sa Republikom Srpskom“, naglasio je Dodik.\nDodik je ocenio da Komšić i Izetbegović ne vode principijelnu politiku, niti brane interese BiH, jer to što govore, kako je naveo, nije interes Republike Srpske, prenela je RTRS.\n„Oni su obični trbuhozborci svojih mentora, koji se kriju po drugim ambasadama u Sarajevu. Da su zaista zaštitnici interesa BiH u koju se kunu ne bi žrtvovali svog ministra bezbednosti zarad ambasadora Pakistana, i ne bi pažljivije gledali šta kaže Savet za sprovođenje mira, izmišljeno telo, nego parlament BiH, biran na izborima“, konstatovao je Dodik.\nNe sme se dozvoliti prekrajanje istorije\nDodik je prethodno na Mrakovici poručio da se ne sme dozvoliti prekrajanje istorije pokušajima potomaka onih koji su ubijali narod na Kozari, a koji kažu da se nešto drugo dešavalo.\n„Istina je da je ovde 3.500 partizana branilo zbeg od 65.000 ljudi, civila, žena, dece i staraca koje je napalo 45.000 raznih formacija ustaša i Nemaca i da je poginulo 9.500 boraca i 45.000 civila“, izjavio je Dodik novinarima na Kozari gde se obeležava godišnjica Bitke na Kozari.\nTako je Dodik, Kozaru su branili partizani a ne četnici koje ti danas predstavljaš..mnogo sreće državi BH i što brži ulazak u Nato, jer su oni to zaslužili..\nDIK usvojio preporuke za bezbjedno glasanje


Nemanja Nenadić, programski direktor organizacije Transparentnost Srbija koja pruža tehničku i stručnu pomoć u izradi LAP-a i formiranju LAF-a, istakao je da će u budućnosti biti prilika da građani u većem broju prisustvuju okupljanjima ovog tipa. Kako je naglasio, i u godinama koje slede održavaće se javne rasprave koje će se baviti problemima korupcije na lokalnom nivou.\nNenadić je pokušao da objasni i razume dolazak samo jednog građanina na javnu raspravu o revidiranom tekstu LAP-a, koja je bila otvorena za javnost, uz verovanje da će se tokom narednih godina Vranjanci u većem broju odazivati na slične pozive; pogotovu na rasprave o budžetu, kako sad postoji i zakonska obaveza da se takva javna rasprava organizuje na osnovu izmena Zakona o lokalnoj samoupravi.\n"Ima tu elemenata mentaliteta, ljudi gledaju i svoj privatni posao, pa nema svako ni vremena ni volje da se angažuje za javno dobro. Međutim, da ne svaljujemo sve na građane, možda treba da ih nekako ohrabrimo, da oni vide da postoji stvarna volja da se čuju njihovi predlozi", rekao je Nenadić.\nDodao je da se očekuje da Grad donese inovirani LAP i taj deo posla je, objasnio je, "manje-više završen", a da je ova javna rasprava završna o toj temi. Ključni deo, kada treba primeniti taj dokument, tek sledi, i prvi korak ka tome biće formiranje LAF-a.\n"Treba ohrabriti sve ljude iz Grada, civilni sektor, medije... sve koji su zainteresovani da predlože kvalitetne kandidate kako bi to telo zaista uživalo ugled u lokalnoj sredini. Međutim, koliko god to telo kvalitetno bilo, to ne oslobađa ljude iz Gradske uprave, Skupštine i gradskih javnih preduzeća da urade svoj deo posla. Na njima je pretežan deo zadataka", rekao je predstavnik Transparentnosti Srbija.\nNenadić je istakao da LAF neće biti represivno telo, već ono koje će pratiti da li su drugi gradski organi na vreme obavili svoj deo posla i koje će svojim savetima njima pomagati da se ukaže na problematične pojave.\n"Dakle, ne govorimo o represiji, govorimo o jednom vidu prevencije, ali i podizanju svesti o značaju borbe protiv korupcije i o tome da Grad može sam da uradi nešto, a ne mora za sve da čeka republičke organe", istakao je on.\nNenadić smatra da, čak i ako bi sve opštine "posao radile kako treba", ne veruje da bi one mogle bitno da poprave stvari kod nekih pitanja gde je neophodno angažovanje državnih organa.\n"Primera radi, ukoliko imamo situaciju kao što je i imamo, da javni tužioci ne ispituju sve slučajeve sumnje na korupciju, čak i one koji su objavljeni u medijma, onda tu ne možemo očekivati neke krajnje pozitivne ocene iz Brisela koji stalno traži da se dođe do konačnih presuda za korupciju na visokom nivou. To je jedan od zahteva koji se ponavljaju", rekao je Nenadić.\nNapomenuo je da ima dosta stvari koje treba uraditi, mnoge od njih su zapisane u LAP-u, ali je istakao da "ništa ne sme biti izgovor da lokalna samouprava ne uradi svoj deo posla i da zarad sopstvenih građana ne učini sve što može da poveća svoju transparentnost i da mogućnosti za korupciju bude manje".\nZamenik gradonačelnika Vranja Nenad Antić rekao je da je LAP obaveza predviđena Poglavljem 23 Akcionog plana u pregovaranju Srbije za članstvo u Evropskoj uniji, a takođe i u skladu sa odredbama Nacionalne strategije za borbu protiv korupcije, kao i da su pozvani svi građani Vranja koji su zainteresovani da učestvuju u izradi, doradi ili dopuni ovog važnog dokumenta.\nAntić je izrazio nadu da je ovo početak dugotrajnog procesa, "gde ćemo pokušati da promenimo kolektivnu svest građana o participiranju u donošenju bitnih odluka". Rekao je i se radi na tome da se građani motivišu radi učestvovanja u političkim i drugim procesima.\n"Želimo da postignemo transparentnost, odgovornost, nadzor i kontrolu u radu, i ukidanje suvišnih administrativnih procedura", apostrofirao je Antić.\nZbog "kolektivne svesti", kako je istakao, "nije očekivao da veliki broj ljudi prisustvuje raspravi, nažalost".\n"Mislim da smo došli do odličnog nacrta. Želimo da ispoštujemo standarde Evropske unije i USAID, a želimo takođe da praksa usvajanja svih budućih dokumenata bude transparentnost i da to radimo primenjujući načelo participacije, odnosno da uključimo građane u donošenje svih bitnih odluka", objasnio je Antić.\nJedini građanin koji je, u velikoj skupštinskoj sali, prisustvovao javnoj raspravi, Aleksandar Stojilković, nije krio razočarenje odzivom svojih sugrađana, zamerivši Vranjancima na manjku hrabrosti i nezainteresovanosti.\n"Korupcija je najopasnija bolest modernog društva. Zbog toga sam razočaran odzivom, što niko od građana, osim mene, nema hrabrosti da dođe i izjasni se o temi korupcije u Vranju. Isto zameram i političarima opozicije. Ja kao pojedinac nisam spreman da iznosim neke nepravilnosti u radu javnih službi", rekao je Stojilković.\nPredstavnici USAID-a istakli su zadovoljstvo što se ovaj "obiman proces revidiranja LAP-a polako privodi kraju" i izrazili nadu da će ovaj LAP brzo biti usvojen, te da će svi zajedno nastaviti sa radom na osnivanju nezavisnog tela za njegovo praćenje.\n"Imamo izuzetno dobru saradnju sa Gradom Vranjem, a pored toga što sarađujemo i sa organiozacijom Transparentnost Srbija koja nam pruža tehničku i stručnu pomoć, radimo na izradi novog veb-sajta i budžetskog portala. Smatramo da će to biti dobri modeli za opštine i gradove, kao primeri koje će i oni moći da koriste u svom radu, a koji bi trebalo da doprinesu unapređenju transparentnosti i da daju konkretne benefite lokalnoj zajednici", poručili su iz USAID-a.\nNa javnoj raspravi bilo je reči o sadržini revidiranog dokumenta LAP-a, koji se oslanja na strukturu koju je predložila Agencija za borbu protiv korupcije, sa 16 tematskih oblasti – poput zaštite uzbunjivača, upravljanja javnom svojinom ili kontrolisanjem sukoba interesa – i 17. koja se bavi formiranjem nezavisnog tela za praćenje primene ovog dokumenta u praksi. U okviru svake od oblasti postoje one mere i aktivnosti koje su preuzete onako kao što je Agencija napisala u modelu, a koje su onda razrađene pojedinostima o striktnim rokovima ili o tome ko će biti izvršioci zadataka.\nKako je objašnjeno, postoji manji broj mera koji je izuzet iz tog modela, zato što su one već realizovane prethodnih meseci i godina kroz akte koje je Grad Vranje već doneo. Postoji i nekoliko mera koje ne postoje u modelu, ali su dodate jer su specifične za ovu sredinu.\nPodsećanja radi, USAID, kroz "Projekat za odgovornu vlast", pruža podršku unapređenju borbe protiv korupcije i unapređenju odgovorne i transparentne vlasti na centralnom i lokalnom nivou.


Prvi put objavljeni podaci o ljudskim faktorima u sajber kriminalnim aktivnostima Prvi put objavljeni podaci o ljudskim faktorima u sajber kriminalnim aktivnostima – Personal magazin\nKompanija Kaspersky Lab objavila je po prvi put podatke o ljudskim faktorima u sajber kriminalnim aktivnostima, a neki od njih su jedinstveni sajber napadi i međunarodna saradnja sa kriminalnim grupama…\nKompanija Kaspersky Lab objavila je po prvi put podatke o ljudskim faktorima u sajber kriminalnim aktivnostima, a neki od njih su jedinstveni sajber napadi i međunarodna saradnja sa kriminalnim grupama iz Istočne Evrope, nestabilni bezbednosni sistemi vladinih organizacija i slab definisani zakonski okvir, krađa novca i ličnih podataka, direktni napadi na lokalne žrtve i pružanje usluga kriminalcima. Prvi izveštaj u okviru čitavog projekta koji se odnosi na „podzemne” sajber aktivnosti otkriva neke detalje tajnog života sajber kriminalaca u Brazilu, zemlji koja je ocenjena kao jedna od najopasnijih kada je u pitanju digitalno okruženje.\nTransparentno i lokalno\nZa razliku od drugih sajber kriminalaca koji generalno ne mare za granice i rade na globalnom nivou, sajber kriminalci u Brazilu fokusirani su na pljačkanje svojih sunarodnika i lokalnih kompanija. Jedan od razloga za to je slabo definisan zakonski okvir koji ima za posledicu mali broj hapšenja zbog sajber kriminala: kroz nekoliko primera u izveštaju je pokazano kako su otkriveni i uhapšeni sajber kriminalci proveli jako malo, ili čak nimalo vremena u zatvoru. Upravo zbog toga se sajber kriminalne aktivnosti sprovode maltene bez ikakve tajnosti. Drugim rečima, istraživanje sajber „podzemlja“ u Brazilu obično ne oduzima mnogo vremena: kriminalci uglavnom prodaju svoje usluge i alate kao i druge legalne kompanije, pri čemu se čak i promovišu na društvenim mrežama.\nProširenje poslovanja na preko okeana\nRad na lokalnim teritorijama ne znači da sajber kriminalci ne sarađuju sa svojim „kolegama“ u drugim državama. U izveštaju je naveden način na koji brazilski sajber kriminalci komuniciraju sa svojim „kolegama“ iz Istočne Evrope. Oni razmenjuju saznanja i kupuju usluge kao što je ’bullet-proof’ veb hosting. Postoji dovoljno dokaza da brazilski kriminalci sarađuju sa napadačima iz Istočne Evrope koji se dovode u vezu sa ZeuS, SpyEye i drugim bankarskim trojan virusima kreiranim u regionu.\nPosmatranje ovih aktivnosti širom sveta omogućuje kompaniji Kaspersky Lab da predvidi pojavljivanje određenog sajber napada i detaljno podesi bezbednosne sisteme, u zavisnosti od informacija koje prikupi u drugom regionu.\nRegionalne specifične karakteristike su ključne radi boljeg razumevanja celokupnog okruženja sajber pretnji, a izveštaj o sajber „podzemlju“ u Brazilu je dokaz za to. Jedan od najupečatljivijih primera je napada na boletos – bankarski dokumenti koji su specifični za Brazil, koji se koriste onlajn i u realnom svetu za prebacivanje novca i plaćanje usluga. Boletos dokumenti se deo onlajn-oflajn sistema gde se nalozi za plaćanje kreiraju na računaru, a potom štampaju i fizički nose u banku kako bi se sprovele transakcije. Boletos sa oslanja na bar kodove, a sajber kriminalci su pronašli način da manipulišu njima i preusmere novac na druge račune.\nTokom 2014. godine, Brazil je ocenjen kao najopasnija zemlja kada su u pitanju finansijski sajber napadi. Konstatno nadgledanje sajber kriminalnih aktivnosti u Brazilu omogućuje IT bezbednosnim kompanijama da na vreme otkriju nove vrste napada koji se odnose na finansijski malver.\nProblemi sa privatnošću i bezbednost vladinih agencija\nJoš jedna primetna slabost u brazilskom sajber okruženju jeste bezbednost vladinih agencija i korporativnih IT resursa. U izveštaji su navedeni neki šokantni primeri, kao što je ozbiljna ranjivost određenog vladinog onlajn resursa koja je otkrivala poverljive informacije o praktično svakom stanovniku Brazila. Sajber kriminalci takođe prodaju podatke trgovcima informacijama širom zemlje, pružajući im uvid u veliku količinu ličnih podataka za samo nekoliko dolara. Pored toga, jedan napad na državni IT resurs za direktnu posledicu imao je dodatno uništavanje prašuma u Amazonu.\nPružanje usluga drugim kriminalcima\nIzveštajem je obuhvaćeno i međusobno poslovanje između kriminalnih grupa u brazilskom „podzemlju“, pri čemu su različite kriminalne sajber grupe sarađivale u napadima i između sebe delile informacije ili tehnologije. Ove zajedničke operacije među kriminalcima su jako razvijene i rasprostranjene: kriminalcima je omogućen pristup praktično svakom resursu, od nelegalnog pristupa ličnim podacima do kreiranja malvera po porudžbini. Ransomware set alata košta samo 30 američkih dolara, dok je keylogger program deset puta skuplji.\nTačne informacije su od ključnog značaja\n„Ljudi bi pomislili da rad stručnjaka u kompaniji Kaspersky Lab podrazumeva svakodnevno razbijanje malicioznih kodova i programa, i ovakva percepcija je u velikoj meri tačna. Međutim, stručnost i informisanost kada je u pitanju ljudska i poslovna strana sajber kriminalnih aktivnosti takođe je veoma bitna. U ovom izveštaju su prikazani neki primeri gde nam je informisanost pomogla da detaljno podesimo zaštitu za naše klijente i razvijemo novu bezbednosnu tehnologiju. U Brazilu, kao i u praktično svim zemljama sveta, upoznati smo sa aktivnostima sajber kriminalaca, njihovim trenutnim napadima, ali i budućim planovima. Kombinacijom ovih saznanja i tehničke stručnosti kada su u pitanju sajber pretnje, u mogućnosti smo da se efikasnije izborimo sa sajber kriminalom. U isto vreme, kada pogledate stanje sajber okruženja u Brazilu, možete primetiti da čak i najveći napori bezbednosnih kompanija nekada nisu dovoljni. Rešenje za bezbednije sajber okruženje je deljenje informacija i saznanja, kao i saradnja između bezbednosnih kompanija, preduzeća i vladinih institucija, uključujući i policiju”, izjavio je Fabio Asolini (Fabio Assolini), viši bezbednosni istraživač u globalnom timu za istraživanje i analizu kompanije Kaspersky Lab.\nPrvi put objavljeni podaci o ljudskim faktorima u sajber kriminalnim aktivnostima was last modified: November 12th, 2015 by Redakcija


Da li će Vjosa Osmani da bude predsednik Kosova? GracanicaOnline.Info\nDa li će Vjosa Osmani da bude predsednik Kosova?\n2. aprila 2021. 2 min read\nВјоса Османи, фото: Н. Милосављевић, ГрачаницаОнлајн\nNa sednici Skupštine Kosova danas su novi poslanici, koji su zamenili one koji su postali ministri i one koji nisu prisustvovali konstitutivnoj sednici\nNa sednici Skupštine Kosova danas su novi poslanici, koji su zamenili one koji su postali ministri i one koji nisu prisustvovali konstitutivnoj sednici položili zakletvu. U popodnevnim satima je zakazana vanredna sednica za izmenu “izbornog zakona”, a ako budu poslanici u Skupštini saglasni, biće nakon toga sazvana sednica i za izbor predsednika Kosova, izjavila je na konferenciji za novinare poslanica iz redova Pokreta Samoopredeljenje Mimoza Kusari Ljilja.\nOna ističe da će predsedništvo Skupštine prvo raspravljati o amandmanu na Zakon o izborima u dijaspori.\n“Dali smo ključno obećanje da je prioritet izborni zakon i prvo ćemo o tome raspravljati. Nakon toga možemo da biramo predsednika, naši kandidati su Vjosa Osmani i Nasuf Bejta”, istakla je Kusari Ljilja.\nOpozicione stranke, koje su se ranije izjasnile da neće podržati Vjosu Osmani u izboru za predsednika, sada tvrde, da ovakvim potezom Pokret Samoopredeljenje želi da “zarobi celu zemlju”.\n“Ako se zakon bude promenio, Samoopredeljenje će osvojiti malo više glasova u dijaspori, ali će time otvoriti put Srpskoj listi da dobije više od 10 zagarantovanih mesta. Time će ova lista da dobije veći broj glasača koji živi na teritoriji Srbije”, poručeno je iz Socijaldemokratske inicijative Kosova.\nSa druge strane, analitičari na Kosovu smatraju nema dileme kada je izbor predsednika u pitanju i da Aljbin Kurti neće dozvoliti da neko drugi umesto Vjose Osmani zauzme to mesto.\n“Obzirom da je Kurti sve vreme imao kandidatkinju za predsednicu Kosova Vjosu Osmani, veoma je teško da u ovom trenutku možemo imati nekog drugog kandidata. Pre ćemo ići na izbore nego da bude izabran neko drugi. Iako je cenenjeno ime Murat Jašari predloženo od strane Demokratske partije Kosova i Alijanse za budućnost Kosova, oni nemaju dovoljno glasova da bi ga izglasali”, rekao je za naš portal politički analitičar Fatmir Šeholi.\nŠeholi smatra da su prikupljeni svi potpisi za vanrednu sednicu i očekuje da predsednik Kosova bude izabran već danas.\n“To mora danas da se reši eventualno u ponedeljak kada je zadnji rok, jer ako se predsednik uskoro ne izabere, to znači da automatski idemo na izbore”, zaključuje Fatmir Šeholi.\nNa parlamentarnim izborima koji su održani 14. februara Pokret Samoopredeljenje Aljbina Kurtija ubedljivo je pobedio i osigurao 58 poslaničkih mesta u Skupštini Kosova. Vjosa Osmani je na izborima osvojila najviše glasova, ukupno 300.788. Aljbin Kurti je 22. marta sa glasovima 67 poslanika od ukupno 107 prisutnih, izabran za novog premijera Kosova, dok je za predsednika Skupštine izabran Glauk Konjufca. U izboru za predsednika moraju da učestvuju i da glasaju 80 poslanika u prva dva kruga, dok je u trećem krugu takođe potrebno da u Sali budu 80 poslanika, ali je dovoljna natpolovična većina od 61 poslanika.\nTags: Aljbin Kurti Vjosa Osmani izbor predsednika Kosova Pokret Samoopredeljenje Skupština Kosova\nPrevious Koliko su Beograd i Priština blizu pregovaračkog stola?\nNext Izmene i dopune Zakona o opštim izborima nisu izglasane u Skupštini Kosova\n20. oktobra 2021., 20:55


Vesti online / Sport / Košarka / NBA: Džejms i Irving pokvarili žurku Voriorsa\nNBA: Džejms i Irving pokvarili žurku Voriorsa\nKošarkaši Klivlenda su savladali Golden Stejt u gostima rezultatom 112:97 i smanjili na 3:2 u finalnoj seriji NBA lige.\nSve je bilo spremno za šampionsko slavlje u "Orakl areni", ali da do slavlja ne dođe pobrinuo se sjajan tandem Kavsa Lebron DŽejms - Kajri Irving sa po 41 poenom. Ujedno, prvi put u istoriji finala NBA lige se desilo da dvojica saigrača ubace više od 40 poena na utakmici.\nKlivlend je odlično igrao tokom celog meča, dok je, sa druge strane, domaćina služio šut za tri poena. Kavsi su utakmicu prelomili boljom igrom u trećoj deonici, dok je Irving fantastičnom igrom u poslednjoj četvrtini osigurao trijumf svojoj ekipi.\nNa kraju, DŽejms je, osim pomenutih 41 poena, upisao 16 skokova i sedam asistencija. Dvocifren u ekipi iz Ohaja je bio DŽej-Ar Smit sa 10 poena. U ekipi Voriorsa najefikasniji je bio Klej Tompson sa 37, Stefon Kari je upisao 25, a 15 poena je dao Andre Igudala.\nInače, domaći tim je na ovom meču igrao bez pomoći Drejmonda Grina, koga je suspendovala liga.\nDžej Ar Smit\nKOŠARKA NBA: Pobeda "ratnika", povreda Karija\nKOŠARKA Pogledajte kako je patosiran Lebron Džejms!\nKOŠARKA Doček šampiona: Preko milion ljudi na ulicama Klivlenda!\nKOŠARKA Kralj Džejms: Ispunio sam obećanje!


Polovni Kenworth kamioni sa kranom oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa kranom > Kenworth\nPolovna Kenworth kamioni sa kranom na prodaju\nOvo su rezultati pretrage polovnih Kenworth kamioni sa kranom mašina koje su za prodaju. Kenworth kamioni sa kranom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Kenworth kamioni sa kranom u Brend sekciji.\nOvde je kompletna lista polovnih Kenworth kamioni sa kranom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Kenworth kamioni sa kranom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Kenworth kamioni sa kranom koje Vas interesuju.


Savet Evrope usvojio rezoluciju o uvođenju sankcionog „Spiska Savčenko“ - Sputnjik Srbija\n22:08 21.04.2016 (osveženo 22:10 21.04.2016) Preuzmite kraći link\nPredlaže se da u sankcioni „Spisak Savčenko“ budu uključene osobe koje su bile umešane u hapšenje i suđenje Nadeždi Savčenko. U rezoluciji Parlamentarne skupštine Saveta Evrope takođe piše da spisak treba da stupi na snagu ako ona „hitno ne bude puštena na slobodu“.\nPSSE je pozdravila usvajanje „Spiska Savčenko“ u Litvaniji, a na njemu se nalazi 46 osoba.\n„Spisak Savčenko“ je napravila i Ukrajina i na njemu su 84 osobe, uključujući šefa Istražnog komiteta Rusije Aleksandra Bastrikina, šefa FSB Aleksandra Bortnikova, tužiteljku Krima Nataliju Poklonsku, šefa samoproglašene Luganske Narodne Republike Igora Plotnickog, kao i niz sudija i drugih lica.\nPredsednik Ukrajine Petro Porošenko je pozvao SAD i druge zemlje Evrope da se pridruže tom spisku. Ranije je saopšteno da takav spisak pravi i Estonija.


Uspešno realizovan Tweetup #MojaEvropa - Centar za evropske integracije\nUspešno realizovan Tweetup #MojaEvropa\nBeogradskа otvorena školа (BOŠ) organizovala je Tweetup #MojaEvropa 25. novembar 2014. godine od 13h-14h. Tweetup sesija #MojaEvropa osmišljena je s ciljem da mladi aktivni na društvenoj mreži Twitter učestvuju u javnoj diskusiji o procesu evropskih integracija i kažu svoje mišljenje o njihovoj ulozi i mestu u celokupnom procesu.\nTema #MojaEvropa bila je moderirana sa tviter naloga Beogradske otvorene škole @CEI_BOS, a tvitovi sa temom #MojaEvropa su puštani za širu javnost na displejima u Beogradu, Novom Sadu, Nišu, Zaječaru i Raškoj.\nTweetup sesija je realizovana uz saradnju sa: EU Info kutkom Novi Sad, EU Info kutkom Niš, Zaječarskom inicijativom, Opštinom Raška i Kancelarijom za mlade opštine Raška.\nTweetup sesija #MojaEvropa organizuje Beogradska otvorena škola @CEI_BOS uz podršku Kancelarije za evropske integracije Vlade Republike Srbije@SEIOrs u okviru projekta „Evropa za poneti – unapređenje informisanja mladih o Evropskoj uniji i procesu evropskih integracija“.


Opština Pantelej dobila na poklon vrednu etno zbirku - JuGmedia\nNIŠ/PANTELEJ – Gradska opština Pantelej postala je danas bogatija za izuzetno vrednu etno zbirku sa oko 500 predmeta.\nBogatu etno kolekciju opštini je poklonio višegodišnji kolekcionar Živorad Kostić, koji je čitav svoj radni vek proveo u osnovnoj školi „Stefan Nemanja“.\nUgovor o donaciji Kostić je potpisao sa predsednikom gradske opštine Pantelej Bratimirom Vasiljević.\nKostić je ovom prilikom istakao da u etno zbirci koju je poklonio opštini Pantelej ima predmeta koji datiraju još iz 17. i 18. veka.\n„U kolekciji se izmedju ostalog nalaze i zaprežna kola, saonice, ralo i originalni razboj za tkanje konoplje. Tu je i „košerka“ predmet od pruća koji se koristio za transport jedino u mestima u okolini Leskovca i Vranja“, istakao je Kostić.\nPrema njegovim rečima u kolekciji se nalazi i „devojačka soba“ sa svim onim predmetima koje su nekade devojke tkale, šile i vezle.\n„Prikupljao sam ovu kolekciju od 1970. godine na području od Kumanova do Prokuplja i Pirota. Nekoliko puta bila je izložena u školi „Stefan Nemanja“, a moja želja je da bude stalno izložena kako bi se sa njom upoznale generacije koje dolaze“, istakao je Kostić.\nPredsednik Gradske opštine Pantelej Bratimir Vasiljević istakao je da će za početak etno zbirka biti izložena u Domu starih zanata, ali da će opština rditi na tome da obezbediti prostor u kome će stalno biti izložena.\n„U planu je izgradnja spomen kuće na prostoru Čegra, ali moraćemo da razmotrimo i druge mogućnosti. Kolekcija je veoma vredna i značajno će unaprediti turističku ponudu opštine Pantelej“, istakao je Vasiljević.\nOn je rekao da rukovodstvo opštine duguje veliku zahvalnost svom sugradjaninu na donaciji veoma vredne etno zbirke.\nZaplenjena gotovo tona zamrznute piletine iz SAD i Brazila


Femicid kao zadnji čin kontinuiranog nasilja kojem su žene izložene od strane muškaraca – Vaša prava BiH\nFemicid kao zadnji čin kontinuiranog nasilja kojem su žene izložene od strane muškaraca\nU proteklom periodu mediji su često izvještavali o ubistvu ili pokušaju ubistva žene od strane njenog partnera. Među posljednjim su bile vijesti o tragično nastradaloj Saneli i Sumeji, ženama za čije se ubistvo sumljiče njihovi partneri:\n„U sarajevskom hotelu “Alem” na Vracama danas su u jutarnjim satima pronađena dva beživotna tijela, a kasnije je potvrđeno da je muškarac ubio ženu pa sebe.“- Potral Nezavisne novine\n„Osumnjičenom za ubistvo ženske osobe inicijala S. D. određen je jednomjesečni pritvor, saopćeno je iz Tužilaštva Kantona Sarajevo.“ – portal Radiosarajevo\nFemicid je najteži oblik nasilja nad ženama a podrazumjeva ubistvo žene od strane muškarca koje je motivisano mržnjom i osjećajem nadmoći i posjedovanja. To je posljednja karika u lancu kontinuiranog nasilja kojem su žene izložene od strane muškaraca. Femicid je problem sa kojim se suočavaju i najrazvijenije zemlje i ovo teško krivično djelo zahtijeva hitno pronalaženje mehanizama prevencije.\nIzlaz iz nasilja, posebno onog dugotrajnog, nije jednostavan ali postoji te zbog toga žrtve treba ohrabrivati da potraže pomoć. Organizacije civilnog društva u saradnji sa relevantnim institucijama izgradile su mrežu podrške i pomoći žrtvama nasilja. Prvi korak je prijavljivanje nasilja policiji ili centru za socijalni rad, zatim tu je i besplatna pravna pomoć koju pruža organizacija Vaša prava i druge organizacije koje pružaju psihološku pomoć i podršku kao i organizacije koje vode sigurne kuće.


Međed: Situacija sa vodostajima zavisi od vremenskih prilika\nDirektor Republičke uprave Civilne zaštite Mile Međed rekao je danas u Brodu da su rijeke Sana, Sava i Una u porastu, te da dalja situacija sa vodostajima u Republici Srpskoj zavisi od vremenskih prilika.\n"Situacija sa vodostajima zavisi od snijega koji će se otopiti ukoliko dođe do naglog porasta temperature", rekao je Međed novinarima nakon sastanka sa načelnicima opština Brod i Derventa, na kojem su doneseni zaključci o stanju vodozaštitnih objekata na području Broda i jezeru Drenova.\nMeđed je rekao da su sve lokalne zajednice dužne da postupaju u skladu sa Planom zaštite od poplava, koji je objavljen u Službenom glasniku, ili da prilagode svoje postojeće planove.\n"U okviru Republičke uprave Civilne zaštite imamo izuzetno obučene spasilačke jedinice koje su i opremljene u skladu sa standardima EU", naveo je Međed i dodao da su u Civilnoj zaštiti spremni da u svakom trenutku djeluju na zahtjev lokalnih zajednica.\nPrema njegovim riječima, opštine će sada moći koristiti pumpe koje mogu u jednoj minuti izbaciti 20.000 litara vode, a koje su nabavili zahvaljujući inostranim fondovima.\nGovoreći o jezeru Drenova, Međed je rekao da je to problem koji se tiče opština Derventa, Prnjavor, ali i opštine Brod.\n"Godinama nije ništa rađeno po pitanju jezera Drenova. Utvrđeno je da je neophodno vršiti kontrolu ispuštanja vode, zatim uraditi sistem uzbune u slučaju zemljotresa kako se ne bi ugrozile ove opštine", rekao je Međed i dodao da je prije godinu dana nadležnost za upravljenje jezerom Drenova, dobila Javna ustanova "Vode Srpske".\nPomoćnik ministra poljoprivrede, šumarstva i vodoprivrede Republike Srpske Čedomir Stojanović rekao je da ovo Ministarstvo planira da do kraja 2022. godine uloži oko 180 miliona KM za rekonstrukciju i obnovu postojećih odbrambenih objekata protiv poplava.\n"Više od 30 godina nije ulagano i treba imati u vidu da ova sredstva neće biti dovoljna da se u potpunosti riješi ovaj problem", dodao je Stojanović.\nNačelnik opštine Brod Ilija Jovičić ocijenio je da je današnji sastanak posebno značajan za ovu opštinu, koja ima složenu situciju kada je riječ o poplavama.\nSastanku su prisustvovali i direktor Javne ustanove "Vode Srpske" Milan Kikić sa saradnicima, načelnici područnih odeljenja civilne zaštite Doboj i Banjaluka i glavni republički vodni inspektor.\nUskoro prodavnica samo za penzionere\nOporavila se od korone, a po izlasku iz bolnice saznala da je ostala bez muža i dva sina\nAngažovali ga da im ofarba ogradu, a on im seksualno iskoristio kćerku ometenu u razvoju\nMuškarac se zapalio ispred policijske stanice\nSrbin uhapšen u Austriji zbog lažnih brakova\n1778 glasova 59%\n760 glasova 25%


Zanimljivosti dana : Naučnici tvrde:Vanzemaljci skupljaju zvezde kako bi ostali živi u svemiru?!\nObjavljeno 27 jun 2018 | Autor Zanimljivosti dana\nVanzemaljske civilizacije možda koriste moć zarobljenih zvezda kako bi ostali živi u rastućem univerzumu, tako nešto tvrdi naučnik, Den Huper...\nOvaj naučnik u američkoj Nacionalnoj laboratoriji Fermi, sugerisao je da bi vanzemaljci mogli čuvati i skupljati zvezde putem tehnologije poznate kao Dajsonove sfere.\nDajsonove sfere su hipotetičke strukture koje mogu da zarobe zvezdu i skupljaju njene ogromne zalihe energije.\nU istraživačkom radu pre objavljivanja, dr Huper iznosi teoriju da vanzemaljske vrste koriste Dajsonove sfere kako bi ostali ispred širećeg svemira.\nDr Huper je napisao:"Prisustvo tamne materije u našem univerzumu uzrokuje da se svemir ubrzano širi."\n"Kao rezultat toga, tokom narednih otprilike 100 milijardi godina, sve zvezde koje se nalaze van Lokalne grupe će pasti van kosmičkog horizonta i ne samo da će ih biti nemoguće posmatrati, već će biti i potpuno nedostupne, i time ograničiti koliko će se energije jednog dana moći izvući iz njih."\n"Ovde smatramo da je verovatan odgovor veoma napredne civilizacije na ovu situaciju"\n"Konkretno, mi tvrdimo da bi u cilju maksimalnog povećanja pristupa upotrebljivoj energiji, dovoljno napredna civilizacija izabrala da se brzo proširi napolje, izgradi Dajsonove sfere ili slične strukture oko zvezda, i upotrebi energiju koja se koristi za ubrzanje ovih zvezda sa približnog horizonta i ka centru civilizacije."\nPrema ovom hipotetičkom scenariju, tehnološki napredne vanzemaljske vrste bi mogle da ciljaju zvezde manje od onih koje su u našem solarnom sistemu kako bi iskoristili njihovu neverovatnu moć.\nIstraživanje o prisustvu tamne materije u univerzumu sugeriše da se svemir brzo širi i da rastojanje između planeta i zvezda raste.\nTakozvana Hablova konstanta, prvobitno predstavljena od strane astronoma Edvina Habla 1992. godine, tvrdi da univerzum raste brzinom od 68 km/s.\nŠirenje se shvata kao posledica Velikog praska kada je univerzum počeo da se širi. Novije procene o brzini širenja ukazuju na broj u rasponu od oko 71,9 km/s, ali različita merenja izgleda da daju različite rezultate.\nŠeri Sulu, iz Instituta Maks Plank, rekla je: “Brizina širenja univerzuma sada počinje da se meri na različite načine sa tako velikom preciznošću da stvarna odstupanja mogu ukazati na novu fiziku koja je izvan našeg trenutnog znanja o univerzumu.“\nDr Huper tvrdi da će u roku od oko 100 milijardi godina od danas, sve materije koje nisu gravitaciono vezane za galaksiju Mlečni put, “lagano otići“ u prazninu.\nZvezde vezane Dajsonovom sferom bi mogle zaobići ovaj problem stvaranjem gravitacionih bazena oko kojih bi se civilizacije mogle okupiti.\nNaučnici su napisali:\n"S ozbirom na neizbežnost narušavanja horizonta, svaka dovoljno napredna civilizacija koja je odlučna da maksimalno poveća svoju sposobnost korišćenja energije će se proširiti univerzumom, pokušavajući da osiguraju što više zvezda pre nego što one postanu trajno nedostupne."\n"U tu svrhu, oni bi mogli izgraditi Dajsonove sfere ili druge takve strukture oko zvezda sa kojima se susreću, i iskoristiti energiju koja se prikuplja kako bi te zvezde pokrenuli ka centru civilizacije, gde će postati gravitaciono vezane i time zaštićene od budućeg širenja svemira."\nPosle kursa za marihuanu koji priprema Univerzet u Kanadi izgleda je…\nFIFA priznaje kinesku igru "cuđu" kao najraniju formu fudbala za koju…\nNaučnici stvorili algu s ukusom slanine!\nOvu morsku travu koja je sočna, crvena i puna proteina, ljudi će sa…


Trgovina i zanatstvo - TPA Serbia\nVećina srpskih kompanija je aktivna u oblasti trgovine i zanatstva. Ove grupe su veoma raznolike i ne mogu se svrstati pod iste okvire. Svaki zanat ima izazove koji zahtevaju specifičnu gransku podršku kao i individualna rešenja koja naši stručnjaci mogu da pruže.\nU ovoj oblasti dominiraju mala i srednja društva koja konstantno moraju da vode računa o kontroli troškova i da zadrže nisko poresko opterećenje. TPA ima stručnjake koji poznaju vašu granu i koji mogu da vam obezbede kontrolu nad vašim finansijama kao i da vam pruže prave informacije neophodne za odlučivanje.\nRado ćemo vam pomoći da zadržite slobodno vreme svođenjem administrativnih poslova na minimum i eksternalizovanjem računovodstva i obračuna zarada. Prepuštanje ovih poslova profesionalcima predstavlja veliko olakšanje za mnoga društva i omogućava im da se fokusiraju na svoju osnovnu deltanost.


Mlade igračice Srema na pripremama sa reprezentacijom Srbije - Sirmiuminfo\nMlade igračice Srema na pripremama sa reprezentacijom Srbije\nSremska Mitrovica. Dugogodišnji rad sa najmlađim, a onda i sa starijm kategorijama doprineo je da su rukovodioci reprezentacije Srbije uvideli koliko je veliki rasadnik talenata u Sremskoj Mitrovici.\nIzuzetno veliki broj mladih talentovanih rukometašica nalazi se baš u Sremskoj Mitrovici pa rukovodstvo Srema strahuje da će ih u svoje sredine “odvući” mnogo poznatiji klubovi u Srbiji i inostranstvu.\nČelnici ženske reprezentcije Srbije uvideli su veliki broj talentovanih mladih igračica koje se nalaze u rukometnom klubu Srem pa su ih pozvali na pripreme reprezentacije.\nPosle objave spiska juniorske reprezentacije Srbije, gde su bile naše dve sugrađanke, i na spisku kadetske reprezentacije Srbije, nalazi se naša sugrađanka i igračica Srema, Nataša Ćetković.\nNataša se nalazi na pripremama sa reprezentacijom Srbije gde je jedna od najznačajnijih igračica.\nPotvrda da ŽRK Srem radi odlično godinama u nazad sa mlađim kategorijama. Treniraj rukomet u Sremu i budi reprezentativac Srbije.


Naslovna Sport Ostali sportovi Bronze Boškova i Pavlovića\nIz Saveza za školski sport opštine Bačka Palanka\nProšle subote je u hali „Strelište“ u Pančevu održano republičko takmičenje u karateu za učenike osnovnih i srednjih škola.\nOd učenika iz bačkopalanačke opštine su na ovom takmičenju učestvovali Ognjen Benić (OŠ „Sveti Sava“ Bačka Palanka), Aleksandar Boškov (OŠ „Vuk Karadžić“ Bačka Palanka) i Stefan Pavlović učenik čelarevske OŠ „Zdravko Čelar“.\nPavlović je bio treći u konkurenciji učenika osnovnih škola iz sedmog i osmog razreda, a Boškov je takođe osvojio bronzanu medalju u konkurenciji učenika petog išestog razreda. Benić je nastupao u konkurenciji učenika prvog i drugog razreda osnovnihškola, ali nije imao sportske sreće i nije uspeo da se domogne medalje.\nOd ostalih školskih takmičenja izdvajamo Opštinsko prvenstvo za učenike osnovnih škola u košarci koje je odigrano u sredu, 6. marta u Bačkoj Palanci, a koje je organizovao Saveza školski sport Opštine.\nU konkurenciji šest osnovnih škola iz naše opštine u finalu je ekipa OŠ „Zdravko Čelar“ iz Čelareva pobedila OŠ „Desanka Maksimović“ iz Bačke Palanke sa ubedljivih 41:6. OŠ „Zdravko Čelar“ je kao pobednik Opštinskog prvenstva za osnovne škole i kod dečaka i kod devojčica stekla plasman na\nOkružno takmičenje će se odigrati u Čelarevu do kraja ovog meseca.\nRepubličko takmičenje u karateu\nPrethodni tekstPune ruke pehara i priznanja\nSledeći tekstUčenici iz Pivnica na pesničkom festivalu


Sutra će biti biti malo do umereno oblačno i toplo, uz slab južni vetar, a ujutru će samo po kotlinama i dolinama reka na zapadu i jugu ponegde biti magle.\nNajniža temperatura biće od dva do osam, a najviša dnevna od 13 do 19 stepeni. U Beogradu će petog februarskog dana biti malo biti do umereno oblačno i toplo, uz slab južni vetar i najnižu temperaturu oko osam i najvišu dnevnu oko 18 stepeni.\nPrema izgledima vremena za narednih sedam dana, do kraja sedmice biće malo do umereno oblačno i natprosečno toplo. U nedelju u košavskom području i na planinama duvaće umeren i jak jugoistočni vetar, a na jugu Banata olujne snage.\nOd ponedeljka temperatura u postepenom padu, ali i dalje iznad proseka uz povremena naoblačenja s kisom, na visokim planinama sa snegom.\nvremenska prognoza Vreme promena vremena lepo vreme toplo vreme proleće u februaru


Preporuka: 1815 / Link / Molimo vas da se ulogujete ili registrujete da biste mogli da šaljete komentare.\nPreporuka: 1052 / Link / Replika: 10 / Molimo vas da se ulogujete ili registrujete da biste mogli da šaljete komentare.\nPreporuka: 1744 / Link / Replika: 15 / Molimo vas da se ulogujete ili registrujete da biste mogli da šaljete komentare.\nPreporuka: 1052 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 1853 / Link / Replika: 19 / Molimo vas da se ulogujete ili registrujete da biste mogli da šaljete komentare.


Saopštenje: Objasniti građanima upotrebu SAJ-a | Institut alternativa\nPozivamo direktora Uprave policije da objasni zašto su službenici Specijalne antiterorističke jedinice (SAJ) intervenisali u “Trokaderu” u Budvi, kako prenosi ND Vijesti 10. jula ove godine.\nKako se u tekstu navodi, “specijalci” su izvršili ciljani pretres građana u diskoteci koji su sjedjeli za tri stola.\nBudući da se očigledno ne radi o potencijalnoj terorističkoj prijetnji, niti o talačkoj situaciji koja je “pitanje života i smrti”, niti o akciji lišavanja slobode počinilaca krivičnih djela od kojih je očekivano pružanje otpora vatrenim oružjem, nije jasno zašto je reagovala Specijalna antiteroristička jedinica.\nOva policijska akcija, prema medijskim navodima, nije rezultirala hapšenjem bilo kojeg lica niti je pronađen i oduzet ijedan nedozvoljeni predmet, što može govoriti o tome da SAJ nije raspolagao kvalitetnim operativnim podacima koji su bili povod za akciju.\nIz svega navedenog se stiče utisak da je cilj bio zastrašivanje i disciplinovanje “bezbjednosno interesantnih lica” koja nisu osumnjičena za bilo koje krivično djelo, u protivnom bi bili uhapšeni.\nImajući u vidu da Uprava policije raspolaže sa još dvije jedinice posebne namjene – Interventnom i Posebnom jedinicom, tražimo od Uprave policije da odgovorno objasni zašto elitna jedinica, specijalizovana za najsloženije policijske poslove, vrši kontrole po primorju i šta je onda uloga drugih organizacionih jedinica policije.\nUprava policije se oglašavala i u situacijma od mnogo manjeg profesionalnog značaja i javnog interesa, dok u navedenom primjeru i pored medijskh navoda i nejasnoća o tome šta se desilo – izostaje javno zvanično saopštenje Uprave policije o navedenom događaju i odgovor na pitanja koja postavljamo u ovom prilikom.


Ilić i Babović starteri protiv Tromsa : Nadlanu.com\nIlić i Babović starteri protiv Tromsa\nObjavljeno 23. avg 2012. / 09:12:04\nTo znači da će od prvog minuta zaigrati kapiten Saša Ilić, koji je u poslednje vreme imao dosta problema sa povredom, kao i njegov zamenik Stefan Babović, koji nije igrao još od meča sa AEL-om u Beogradu. Spreman je i Lazar Marković i on će gotovo izvesno na teren od od prvog minuta.\nNa ruku crno-belima ide i vreme, pošto je u Tromsu osvanuo sunčan dan i bez obzira što temeperatura neće preći sedam stepeni uslovi na terenu svakako će biti mnogo bolji, nego da pada kiša.\nVermezović je juče na konferenciji za medije najavio da će se presudna bitka voditi na sredini terena, a tu će kapitenu Iliću pomagati Babović, povratnik Medo Kamara i Nemanja Tomić, a šansu će tokom meča najverovatnije dobiti Milan Smiljanić i Saša Marković.\n"Svaka utakmica za Partizan je važna, ali ova ima neku dodatnu težinu, jer u njoj možemo da obezbedimo jesen u Evropi. Naravno, ostaje i revanš u Beogradu, ali verujem da možemo već u prvom meču da napravimo dobar rezultat", rekao je Tanjugu Saša Marković.\nNaravno, na velikom ispitu biće i odbrana crno-belih, a poseban motiv imaće desni bek Nikola Aksentijević.\n"Daću sve od sebe da se iskupim za grešku posle koje smo primili gol na Kipru protiv AEL-a. Svesni smo da nas čeka težak meč, ali spremni smo. Znamo da je Tromso veoma opasan na svom terenu, pokušaćemo da ih sprečimo da forsiraju igru sa dugim loptama i nadam se najboljem", rekao je Aksentijević.\nNa poziciji štopera umesto povređenog Miloša Ostojica igraće Aleksandar Miljković, tek drugi put u karijeri. "Moramo da budemo maksimalno skoncentrisani svih 90 minuta. Čeka nas mnogo vazdušnih duela, skokova, uklizavanja... Ipak, uveren sam da smo kvalitetniji i da ćemo to dokazati", poručio je Miljković.\nUtakmica između Tromsa i Partizana igra se od 18.30 sati.


Naslovna/Društvo/Đajić: Nema razloga za paniku zbog gripa\nDirektor UKC RS Vlado Đajić na današnjoj konferenciji za novinare rekao je da nema razloga za paniku po pitanju oboljelih od gripa.\nDo sada je u UKC RS registrovano 183 oboljelih, a 18 umrlih što je ispod prosjeka.\nPoručuje da su u Univerzitetsko-kliničkom centru RS više i nego spremni da ove pacijente liječe i pruže odgovarajući tretman.\n“Pored opreme i smještaja pacijenti imaju i adekvatne ljekare, tako da su stvoreni najbolji uslovi”, rekao je Đajić.\nNačelnik klinike intenzivne medicine UKC RS Predrag Kovačević rekao je da je grip oboljenje koje se svake godine ponavlja i da ovakva situacija nije ništa novo.\nViše je oboljelih u odnosu na predhodne godine, kaže Kovačević, ali naglašava da je više od 80 odsto pacijenata koji su smješteni u UKC RS već imalo neku težu bolest.\nDa pomogne doktorima u Banjaluci stigla je i doktorica iz Ljubljane Nataša Milivojević koja će, kako je rečeno, obavljati edukaciju o ovom pitanju.\nUKC RS virusi Vlado Đajić


Javnom objavom materijala za sjednice zakonodavnih organa do povećanja transparentnosti rada – EU-Monitoring.ba\nJavnom objavom materijala za sjednice zakonodavnih organa do povećanja transparentnosti rada\nInicijativa za monitoring evropskih integracija u BiH smatra da u cilju povećanja transparentnosti rada Predstavničkog doma Parlamenta Federacije BiH postoji objektivna potreba da se materijali uz dnevni red sjednica objavljuju prije njihovog održavanja. Također, neophodno je da se objavljuju i informacije o terminima zasjedanja radnih tijela – odbora i komisija Predstavničkog doma Parlamenta Federacije BiH.\nPredlažemo da se informacije o pitanjima o kojima se raspravlja pred Predstavničkim domom i njegovim radnim tijelima objavljuju putem zvanične web stranice Parlamenta Federacije BiH. Ovakav prijelog ima i pravno utemeljenje, kako u Poslovniku o radu Predstavničkog doma Parlamenta Federacije BiH, tako i u odredbama Programa rada ovog doma, na mjestima gdje se poziva i obavezuje na transparentnost rada.\nNapominjemo da ovakvu praksu već duže vrijeme primjenjuju Parlamentarna skupština Bosne i Hercegovine, Narodna skupština Republike Srpske, te Dom naroda Parlamenta Federacije BiH. Pristup zakonodavnih organa u kojem se sve informacije objavljuju putem zvaničnih web stranica doprinosi povećanju transparentnosti njihovog rada.


Srpski penzioneri "utamničeni" u FBiH | Radio Televizija BN\nSrpski penzioneri "utamničeni" u FBiH\nDirektor Fonda za penzijsko i invalidsko osiguranje Republike Srpske Mladen Milić ukazao je danas da je Federacija BiH nastavila diskriminaciju penzionera koji su ovo pravo stekli u FBiH, a žive ili\nnamjeravaju da žive u Republici Srpskoj.\nNa vanrednoj konferenciji za novinare, Milić je javno postavio pitanje zašto je Ustavni sud BiH čekao gotovo godinu dana sa objavom odluke koja je nepovoljna za Fond PIO Srpske i kojom se praktično omogućava nastavak diskriminacije.\n"Republika Srpska nikada neće odgovoriti istom mjerom i nećemo primijeniti diskriminatorske odredbe protiv kojih se borimo gotovo cijelu deceniju", rekao je Milić. On je naglasio da Fond PIO Republike Srpske isplaćuje penzije u 22 zemlje svijeta i na četiri kontinenta.\nPrema podacima Fonda, svakoga mjeseca umire više od stotinu penzionera Republike Srpske koji imaju pravo na isplatu u FBiH, gdje su stekli penziju, a FBiH mjesečno vraća u sistem isplate samo desetak korisnika. Za protekle dvije godine primjene penzijskog zakona u FBiH sa diskriminatorskim uslovljavanjem povratka u ovaj entitet, na isplatu u Federalni zavod prihvaćena su 182 penzionera, od njih 20.600 koji imaju to pravo.\nMilić je rekao da je po ovom osnovu Fond PIO do sada izgubio 846 miliona KM, što je gotovo jednogodišnji budžet ove institucije. Stručnjaci Fonda kažu da je za ostvarivanje prava u FBiH penzionerima iz Republike Srpske potrebno da pribave devet dokumenata.\nSrbima koji ovo pravo i ostvare uslov je da se ne smiju preseliti u Republiku Srpsku, jer u tom slučaju ponovo gube penziju u FBiH, baš kao i nakon smrti, jer se u FBiH njima ne isplaćuju porodične penzije. Ustavni sud BiH je 24. maja 2013. godine odbio zahtjev Kluba Srba u Domu naroda Parlamentarne skupštine BiH, kojom se ukazuje na nastavak diskrinacije penzionera u FBiH, a odluka je objavljena u Službenom glasniku BiH 18. marta.


Datum objave: 16.10.2017 14:15 | Autor: KABINET POTPREDSJEDNIKA VLADE\nVideo: Sastanak Pažin – Kalavera - kadrovi\nPotpredsjednik Vlade za politički sistem, unutrašnju i vanjsku politiku Zoran Pažin sastao se danas direktorkom za Zapadni Balkan u Generalnom direktoratu Evropske komisije za susjedstvo i pregovore o proširenju Henovevom Ruiz Kalaverom.\nPotpredsjednik Pažin upoznao je sagovornicu sa najnovijim aktivnostima i naporima crnogorskih institucija, koji se ulažu u pravcu jačanja sistema vladavine uprava u Crnoj Gori. Potpredsjednik je ocijenio da su Vlada i sve institucije za sprovođenje zakona u potpunosti spremne za početak nove faze u pregovaračkom procesu, koja podrazumijeva stvaranje osnova za dobijanje mjerila za zatvaranje pregovora u poglavljima 23 i 24.\nPredstavnica Evropske komisije Kalavera je podsjetila na ohrabrujuće riječi predsjednika Evropske komisije u pravcu jačanja politike proširenja Evropske unije. Ona je naglasila da Evropska unija želi da poveća broj svoj članica i da je Crna Gora lider u procesu integracije, nakon koje slijede ostale države iz regiona. Informisala je o planovima Evropske komisije u odnosu na pregovarački proces Crne Gore sa Evropskom unijom i naporima koji se ulažu u pravcu podrške jačanju vladavine prava, reforme javne uprave i ekonomskog napretka.\nKalavera je pozdravila napore Vlade koji se ulažu u pravcu stvaranja osnova za dalje unaprjeđenje izbornog sistema. Podsjećajući da su prošlogodišnji parlamentarni izbori od svih relevantnih međunarodnih adresa ocijenjeni kao fer i demokratski, potpredsjednik Pažin je ukazao da je Vlada u potpunosti spremna da pruži svoj doprinos dodatnom jačanju pravnog okvira, kroz punu implementaciju svih preporuka OEBS/ODIHR-a.\nZajednički su prepoznati prostor i dalji konkretni koraci za jačanje kapaciteta u oblastima koje su značajne za pregovaračke proces, ali i po konkretnim pitanjima koja utiču kreiranje procjena o napretku Crne Gore na putu ka Evropskoj uniji. Prepoznaj je prostor i za jačanje koordinacije aktivnosti po pitanju IPA podrške u narednom periodu.


► Patrijarh Irinej: Hrvatsko i srpsko vođstvo da učine sve da zavlada mir\n"Može li država dobiti rat proterujući i uništavajući sopstveni narod? Naravno da ne može. Siguran sam da je ta euforija opijenosti zlom prošla, osim kod nekih usijanih glava", kazao je patrijarh Irinej za dnevnik "Politika".\nPoglavar SPC je rekao da je utisak da se kod hrvatskih vlasti pojavljuju "početni znakovi" da je moguća i politika pomirenja.\n"Ukoliko je to zaista tako, onda i naši narodni prvaci, kao predstavnici naroda stradalog u genocidu, treba da, čuvajući nacionalnu svest i dostojanstvo svog naroda, prihvate svaku priliku koja može doprineti mirnijem snu i boljem životu našeg naroda u Hrvatskoj", naglasio je Irinej.\nRekao je da u Srbiji podstiče vlasti da ispune sve "razumne" potrebe hrvatske manjine, te da veruje da su za Vladu Hrvatske to isto dostižni ciljevi, i da "srpski predstavnici treba da sa njima sarađuju za dobrobit svih".\nGovoreći o položaju SPC i neuspešnim nedavnim pregovorima Episkopskog saveta u Crnoj Gori i crnogorske Vlade, Irinej je naglasio da je stav Crkve kristalno jasan - "crkva ima svoj Ustav, svoje ustrojstvo, svoje propise koji rešavaju načine regulisanja svih važnih pitanja".\n"U takvim zakonskim i kanonskim okvirima mogu biti rešena i sva otvorena pitanja na tom području. (...) Ni narod, ni Crkva ne prihvataju raspravu o tom pitanju: čiji su srpski pravoslavni hramovi? Ni narod, ni Crkva ne pristaju na bilo kakvu promenu ustrojstva, na narušavanje crkvenog i narodnog jedinstva. Patrijarh srpski to pogotovo ne prihvata, sviđalo se to nekom ili ne", rekao je on.\nIrinej je pomenuo i predsednika Crne Gore Mila Đukanovića te kazao da je 1998. godine "doveden" u Patrijaršiju i predstavljen kao "budućnost i snažna perspektiva srpskog naroda".\n"I on je tako tada govorio i obećavao. A danas, tuga me obuzme kada vidim koliko dubok može biti ljudski pad. Sa takvima se godinama dogovarati i pregovarati? Sa takvima tražiti mogućnost kompromisa? U to ne verujem", naglasio je patrijarh SPC.\nKazao je da još nije razgovarao sa episkopom diseldorfskim i sve Nemačke Grigorijem o njegovoj izjavi kojom je problematizovao izdvajanje budžetskih sredstava za gradnju Hrama Svetog Save u doba epidemije korona virusa.\n"Čuo sam da se tim povodom oglasio preko video-snimka na internetu. Ali arhijereji međusobno tako ne opšte. Zna se kako i kojim putem se iznose različiti stavovi, kao i koji su načini da se rešavaju problemi sa kojima je Crkva suočena", naveo je Irinej.


Monika Beluči u posjeti Andrićgradu | Андрићград\nMonika Beluči u posjeti Andrićgradu\n19. januara u 16 časova, u pratnji filmskog režisera Emira Kusturice, poznata diva svjetske kinematografije, Monika Beluči, posjetila je kompleks Andrićgrada koji se gradi na ušću Rzava u Drinu u Višegradu.\nPored brojnih obožavalaca i zaposlenih u Andrićgradu, poznatu glumicu su dočekale i brojne novinarske ekipe koje ovih dana prate 6. međunarodni filmski i muzički festival Kustendorf, koji se održava u Drvengradu u Mokroj Gori.\nPosjeta Andrićgradu, uz nezabilježenu pratnju brojnih televizijskih, radijskih i novinskih ekipa, ali i foto amatera i obožavalaca Monike Beluči, trajala je dvadesetak minuta.\nEmir Kusturica je za to kratko vrijeme poznatoj gklumici uspio objasniti šta je sve do sada urađeno u Andrićgradu i u koju svrhu nakon čega su obišli zgradu bioskopa a zatim se vozilima uputili u Mokru Goru, gje je Belučijeva specijalni gost naredna tri dana festivala.\nNovinari su ovaj put ostali uskraćeni za izjave, ali su ipak uspjeli zabilježiti riječi Monike Beluči kako je sve predivno i da će obavezno doći naredne godine u Andrićgrad, kada je planiran završetak gradnje kompleksa.


Kompozicija Bregovića predstavlja nas na "Evroviziji"\nNaslov: Kompozicija Bregovića predstavlja nas na "Evroviziji" Sre Jan 20, 2010 3:40 am\nSrbije (RTS) za autora kompozicije koja će nas predstavljati na izboru "Pesme Evrovizije 2010", saopšteno je na konferenciji za novinare u toj kući.\nBeogradska publika će putem SMS poruka birati izmedju tri kompozicije, koje će Bregović napraviti, u okviru direktnog programa koji će realizovati nacionalna televizija.\nPR RTS Duška Vučinić- Lučić je istakla da festival "Beovizija" nije ukinut, već je da je promenjena koncepcija za ovu godinu zbog opšte finansijske krize, dodavši da su iz tog razloga neke zemlje i odustale od učešća na toj manifestaciji za ovu godinu.\nBregović je kazao da će uraditi sve što bude mogao da sve kompozicije budu dobre, pogotovo zato što za takvu manifestaciju nema pravila, "jedne godine je izabrana pesma u hevi metal stilu, taman pomislim 'to je to', kada je sledeće godine bila izabrana norveška narodna pesma, a to je već pitanje ukusa", kazao je on.\nOn je ocenio da Srbija ima dobre pevače, dodavši da on povezuje "Evroviziju" sa mladim izvodjačima, pa će mladje i birati. Bregović je kazao, objašnjavajući način o biranju pevača, da će napraviti kasting za oko 10 izvodjača i da će na taj način proceniti koja kompozicija kom interpretatoru najviše "leži".\nUO RTS je krajem prošle godine usvojio novi pravilnik o izboru predstavnika Srbije na takmičenju 55. takmičenju "Pesma Evrovizije 2010" koje će biti održano u Oslu (Norveška) kada će nastupiti 39 zemalja.


Uskoro novi šoping centar - Zemun park\nNaslovna » BG svaštara » Drugi pišu » Uskoro novi šoping centar – Zemun park\nNeko drugi 12. februar 2015. Drugi pišu Postavite komentar\nGrađani Zemuna i Novog Beograda, Zemun polja, Batajnice, Altine, Ugrinovaca, naselja koja ih okružuju kao i mesta sa druge strane reke, Borča, Ovča, Krnjača (zahvaljujući novom mostu), među prvima će moći da vide rezultat rada srpskih građevinskih firmi i domaćeg inženjerskog tima iz prethodnih godinu dana, koliko je trajala izgradnja prve faze Zemun parka.\nDosadašnja investicija vredna 25 miliona evra prostire se na 16.000 kvadratnih metara, a u planu su proširenje objekta i zapošljavanje više od 600 radnika.\n– Sigurni smo da smo prvom investicijom „MIVNE grupe“ u Srbiji napravili pravi potez, pre svega, odabirom lokacije. Cilj nam je da naš centar postane mesto u kojem će sve generacije kvalitetno provoditi vreme i uživati u sadržaju koji nudimo. Kroz razvoj ovog projekta, uverili smo se da postoji velika potražnja domaćih i međunarodnih trgovaca za kvalitetnim poslovnim prostorom i verujemo da ćemo u budućnosti imati odličnu saradnju sa poslovnim partnerima, potrošačima i lokalnom zajednicom – izjavio je Nir Makdasi, regionalni direktor „MIVNE grupe“.\nO interesovanju trgovaca za Zemun park dovoljno govori i činjenica da je više od 95% prostora već dobilo zakupce. Očekuje se da će ka novom „hramu kupovine“ gravitirati više od 400.000 stanovnika prestonice, kojima će to biti najbliža destinacija gde na jednom mestu mogu da pronađu sve što im je potrebno.\nEkološki i energetski efikasan Zemun park\nPored toga što će biti tržni centar sa dodatnim sadržajima, „Zemun park“ je potpuno ekološki i energetski efikasan objekat, koji „reciklira“ vodu i istu prikupljenu iz kišnice i dela javnog sistema projekta koristi za ponovno zalivanje i čišćenje terena, uz dodatno prečišćavanje.\nŠto se unutrašnjosti tiče, zanimljiv sadržaj centra popuniće radnje brojnih domaćih i stranih renomiranih brendova, a Zemun park će moći da se pohvali najvećom igraonicom za decu u zemlji, raznovrsnim sadržajima, novim konceptom hipermarketa „UniverExport“, ponudom depoa „Uradi sam“, novim poslovnicama „Home Center“…\nZvanično otvaranje najavljeno je za sredinu maja, a investitori se nadaju da će od tog dana „Zemun park“ postati novi centar Zemuna.\n„Mivne Group“ je izraelska vodeća grupacija iz oblasti upravljanja imovinom i izgradnja komercijalnih sadržaja, koja rukovodi sa više od četiri miliona kvadrata širom sveta. „Mivne Group“ je ćerka firma „Fishman grupe“, sastavljena od prestižnih kompanija „Industrial Buildings Corporation“, „Jerusalem Economy“ i „Darban“. (eKapija)\nTagovibg svaštara drugi pišu dub ekapija shopping shopping center vesti zemun park\nPrethodni Šta hoćeš: Pomorandžama protiv promene klime\nSledeći Dan zaljubljenih: Drugačiji poklon


Predsednik SAD Donald Tramp potpisao je uredbu o privremenom obustavljanju imigracije u Ameriku koja će važiti 60 dana.\nTramp je rekao da je takva mera doneta da bi se radna mesta, zbog aktuelne krize uzrokovane pandemijom koronavirusa, sačuvala za Amerikance.\nPotencijalno, ako Bela kuća tako odluči u skladu sa epidemiološkom i ekonomskom situacijom, važenje uredbe može i da se produži.\nKo je sve obuhvaćen uredbom?\nPrema analizi Instituta za migracionu politiku iz Vašingtona, ova uredba bi mogla blokira zelene karte za čak 20 hiljada ljudi mesečno, prenosi Rojters.\nUredbom se privremeno obustavlja imigracija bazirana na porodičnim vezama, takozvano spajanje porodica, ali su od toga izuzeti supružnici onih koji su već u SAD i imaju zelene karte, kao i njihova deca.\nOd primene uredbe su izuzeti doktori, medicinske sestre i ostali zdravstveni radnici, kao i oni čije se prisustvo u SAD smatra "ključnim" za borbu protiv pandemije.\nZaštita radnih mesta ili predizborni potez?\nTrampovi kritičari podsećaju da je uredba o suspenziji imigracije doneta u izbornoj godini i da će njome predsednik motivisati svoju bazu birača, ali da će verovatno biti osporavana pred sudovima što može da odloži njenu primenu, piše Rojters.\nPredsednik je rekao da je razlog za njeno donošenje očuvanje radnih mesta i kapaciteta zdravstvenog sistema za Amerikance.\nTramp je osvojio prvi mandat zahvaljujći oštroj imigracionoj politici, mada su njegove uredbe - poput one o zabrani ulaska u Ameriku državljanima pojedinih zemalja - osporavane pred sudovima.\nTramp predlagao da se migrantima puca u noge?